
UN  CONGRES  BIBLIC  ROMÂNESC. 

Intr’o  societate  de  oameni  înţelepţi  a  pus  cineva  întrebarea 
următoare;  dacă  un  om  osândit  la  închisoare  pe  vieaţă  ar  avea 
voie  să  iee  cu  sine  o  singură  carte,  care  carte  ar  alege-o?  Toţi 
cei  de  faţă  au  răspuns  într’un  glas ;  Biblia ! 

Da,  —  căci  Biblia  este  cartea  cărţilor! 

Când  marele  poet  englez  Walter  Scoţi  se  află  pe  patul  morţii, 
i-a  zis  fiiului  său:  «Dă-mi  cartea!»  —  «Ce  carte?»  îl  întrebă 
acesta.  La  aceasta  i-a  răspuns  Walter  Scott:  «încă  mă  mai  în¬ 
trebi?  Există  doar  o  singură  carte  —  Biblia!»  Aşa  a  vorbit  un 
bărbat,  care  în  vieaţa  sa  a  cetit  şi  a  scris  însuş  o  mulţime  de 
cărţi  frumoase  şi  mult  apreciate  în  literatura  universală,  dar  pe 
cari,  în  asemănare  cu  Biblia,  le  consideră  ca  având  puţină  valoare. 

Biblia  este  cartea  sufletului  omenesc,  cartea  care-1  învaţă,  pe 
tot  celce  ştie  ceti  într’ânsa  cum  se  cuvine,  să  se  cunoască  pe 
sine,  să-şi  înţeleagă  rostul  fiinţii  sale  în  lume  şi  să  găsească  pe 
Dumnezeu  pentru  sine.  Biblia  îi  dă  omului  puterea  de  a  săvârşi 
binele,  îl  mângâie  în  năcazuri  şi-l  întăreşte  în  suferinţe.  în  mii  şi 
milioane  de  cazuri  s’au  adeverit  cuvintele  apostolului:  «Toată 
Scriptura  de  Dumnezeu  este  insuflată  şi  de  folos  spre  învăţătură, 
spre  mustrare,  spre  îndreptare,  spre  deprinderea  care  este  întru 
dreptate,  ca  să  fie  deplin  omul  lui  Dumnezeu,  spre  tot  lucrul  bun 
gătit»  (II  Tim.  3,  16—17).  Ceeace  Biblia  îi  poate  da  unui  suflet 
omenesc,  nu-i  pot  da  toate  cărţile  literaturii  universale  împreună. 

Filozoful  german  /.  Kunt  a  scris  odată  lui  Stilling  următoa¬ 
rele  cuvinte:  «Faci  foarte  bine  că  îţi  cauţi  toată  liniştea  în  evan¬ 
ghelie,  căci  ea  este  izvorul  nesecat  al  adevărului  deplin,  pe  care 

raţiunea,  dupăce  a  cutreerat  tot  câmpul  activităţii  sale,  nu-1  poate 
găsi  într’alt  loc». 

Şi  îiindcă  Biblia  este  cartea  sufletului  omenesc,  este  ea  tot¬ 
odată  şi  cartea  omenimii  întregi.  Deşi  a  fost  scrisă  în  timpuri 
îndepărtate,  între  împrejurări  culturale  şi  în  limbi  diferite  de  cele 
de  astăzi,  totuş  ea  nu  vorbeşte  limba  unui  popor  ori  a  unui  veac 
anumit,  ci  vorbeşte  cuvântul  lui  Dumnezeu  cătră  oamenii  din  toate 
timpurile  şi  de  pe  oricare  treaptă  de  cultură.  Ea  se  potriveşte 
pentru  toate  popoarele  lumii,  pentru  cele  mai  inferioare  în  cul¬ 
tură,  ca  şi  pentru  cele  ce  stau  în  fruntea  culturii,  pentru  Papuani 
şi  Hotentoţi,  ca  şi  pentru  Chineji  şi  popoarele  civilizate  ale  Eu¬ 
ropei.  Pretutindenea  pe  unde  s’a  răspândit  Biblia,  a  ajuns  cea 
mai  cetită  şi  populară  carte.  Nici  nu  există  astăzi  popor  mai  în¬ 
semnat,  care  nu  ar  aveâ-o  tradusă  în  limba  sa.  Numărul  limbilor 
şi  dialectelor  în  cari  e  tradusă  Biblia  întreagă  ori  mari  părţi  din- 
tr’ânsa,  trece  astăzi  peste  400,  şi  an  de  an  apar  traduceri  şi  ediţii 
noue.  Ne  este  dat  să  vedem  cu  ochii,  cum  se  realizează  prorocia 
Mântuitorului,  cuprinsă  la  ev.  Matei  c.  24  v.  14:  «Şi  se  va  propo¬ 
vădui  această  evanghelie  a  împărăţiei  în  toată  lumea ,  întru  mărturie 
tuturor  neamurilor». 

Deja  această  superioritate  prin  care  se  distinge  Biblia  faţă 
de  scrierile  literaturii  universale,  este  în  stare  să-i  convingă  pe  cei 
ce  judecă  obiectiv,  despre  originea  ei  dumnezeiască.  Şi  mai  mult 
ne  întărim  în  această  convingere,  luând  în  considerare  importanţa 
ce  a  avut  o  Biblia  pentru  educaţia  şi  cultura  popoarelor.  Care 
carte  s’ar  putea  asemănă  în  această  privinţă  cu  Biblia?  Nici  pe 
departe  nu  supoartă  nici  una  o  asemenea  comparaţie.  Ea  a  fost 
şi  este  «tuturor  neamurilor  întru  mărturie»  şi  ca  dovadă  puter¬ 
nică  a  harului  şi  a  adevărului  religios.  A  acelui  har  şi  adevăr 
dumnezeesc,  care  a  îmblânzit  egoismul  din  om,  a  înfrânat  pati¬ 
mile,  a  nobilitat  inimile,  a  disciplinat  voinţele,  a  premenit  con¬ 
ştiinţele  şi  prin  toate  acestea  a  mântuit  o  lume  întreagă  de  pier¬ 
zare,  i-a  aşezat  vieaţa  pe  nouă  baze  morale,  pe  cari  s’a  ridicat 
apoi  cultura  şi  civilizaţia  cea  mai  înaltă  a  lumei  de  astăzi!  Nu 
capetele  seci  şi  abstracţiunile  primejdioase  ale  liber-cugetătorilor 
au  produs  aceste  roade,  ci  acel  spirit  creator,  care  transpiră  din 
fiecare  cuvânt  al  Bibliei.  Ideile  mari,  sentimentele  nobile  şi  idea¬ 
lurile  măreţe  cari  însufleţesc  pe  oamenii  culturii  sănătoase  de 

astăzi,  îşi  au  izvorul  lor  în  Biblie.  Fericit  poporul  care-şi  adapă 
sufletul  din  acest  izvor  de  vieaţă  dătător,  căci  —  cum  zice  Goethe 
—  «prin  puterea  Bibliei  se  va  reîn tineri  fiecare  generaţie,  şi  cri¬ 
teriul  pentru  a  judecă  vieaţa  şi  puterea  unui  popor  va  fi  atitudinea 
ce  va  luă-o  faţă  de  Biblie*.  «Cu  cât  veacurile  vor  progresa  în 
cultură»  —  adaoge  acelaş  poet  —  «cu  atât  mai  mult  va  fi  în¬ 
trebuinţată  Biblia,  parte  ca  temelie,  parte  ca  mijloc  de  educaţie, 
fireşte,  nu  de  cei  înfumuraţi  (cari  văd  numai  până  înaintea  na¬ 
sului),  ci  de  oamenii  într’adevăr  înţelepţi  (nicht  von  naseweisen, 
sondern  von  wahrhaft  weisen  Menschen).» 

Aceste  puţine  cuvinte  sunt  de  ajuns  ca  să  ne  facă  să  simţim 
toată  durerea,  că  noi  astăzi  nu  avem  o  bună  traducere  a  sfintei 
Scripturi  în  româneşte,  publicată  într’o  ediţie  ieftină  şi  potrivit 
alcătuită  pentru  a  o  răspândi  printre  credincioşii  bisericii  noastre.  Nu 
avem  cuvântul  lui  Dumnezeu  —  pânea  cea  de  toate  zilele  pentru 
sufletele  noastre  —  tălmăcit  bine  în  dulcea  noastră  limbă  româ¬ 
nească!  Nu  avem,  cum  dorim  şi  cum  ne  trebue  să  avem  cartea 
cărţilor,  pe  care  neasemănat  mai  mult  decât  pe  oricare  alta  se 
întemeiază  toată  cultura  poporului  nostru! 

Ce  e  drept,  avem  sf.  Scriptură  în  limba  noastră  în  câteva 
traduceri  şi  ediţii  vechi  şi  mai  noue,  căci  traducerea  cuvântului 
dumnezeesc  în  limba  noastră  a  fost  una  dintre  cele  dintâi  şi  mai 
importante  preocupaţii  ale  literaturii  româneşti.  Trecând  peste  câ¬ 
teva  încercări  mai  vechi,  în  anul  1648  a  publicat  mitropolitul 
Simeon  Ştefan  întreg  Testamentul  nou  în  Bălgărad  (AlbaTulia), 
cu  cheltuiala  principelui  Gheorghe  Râkoczy.  Traducerea  aceasta 
începută  de  ieromonahul  Silvestru,  apoi  continuată  şi  îndreptată 
de  mitropolitul  Simeon  Ştefan,  a  fost  făcută  cu  multă  pătrundere 
în  înţelesul  textului  grecesc,  în  colaţiune  cu  cel  latinesc  şi  sla¬ 
von  esc. 

întreaga  Biblie,  adecă  atât  vechiul  cât  şi  noul  Testament,  a 
fost  publicată  pentru  întâia  dată  în  limba  românească  la  Bucureşti , 
în  anul  1688,  cu  cheltuiala  principelui  loan  Şerban  Cantacuzin 
Basarab.  Principele  editor  zice  în  precuvântare  următoarele:  «Cu- 
noscutu-mi-am  datorie  neapărată...  să  dau  celorce  sunt  sub  as¬ 
cultarea  noastră,  talantul  care  ni-l-au  încrezut  Domnul.  Şi  aceasta 

am  făcut  la  tălmăcirea  acestei  sfinte  Scripturi,  făcând  multă  ne-, 

voinţă  şi  destulă  cheltuială,  despre  o  parte  puind  dascăli  ştiuţi 
foarte  den  limba  elinească,  pe  prea  înţeleptul  cel  dentru  dascăli 
ales  şi  arhiereu  Germano  Nisis  şi  după  petrecerea  iui  pe  alţii, 
carii  s’au  întâmplat,  şi  despre  altă  parte  ai  noştri  oameni  ai  lo¬ 
cului,  nu  numai  pedepsiţi  (procopsiţi)  întru  a  noastră  limbă,  ei  şi 
de  limba  elinească  având  ştiinţă,  ca  să  o  tălmăcească.  Carii  având 
lumină  şi  dentru  alte  izvoade  vechi  şi.alăturându-le  cu  cei  elinesc 
al  70  de  dascăli,  cu  vrerea  lui  Dumnezeu  s’a  săvârşit  precum  se 
veade»  ...  Acei  «ai  noştri  oameni»  au  fost  logofeţii  — fraţi  Rada  şi 
Şerban  Greceanu,  precum  se  vede  din  însemnările  dela  sfârşitul 
cărţii,  unde  se  zice:  «desluşindu-se  pre  limba  românească  de  cei 
mici  şi  plecaţi  dintre  slugile  Măriei  Sale  (adecă  ale  principelui): 
Şerban  biv  vel  Logofăt  i  braţ  ego  Radul  Log.  —  a  tot  meşte¬ 
şugul  tipografiei  şi  îndreptării  cuvintelor  româneşti  ostenitor  de 
Dumnezeu  iubitorul  Mitrofan,  episcopul  de  Huşi».  Frumoase 
vremi  au  fost  acelea,  în  cari  principele  ţării  îşi  «cunoştea  de  a 
sa  datorie  neapărată»  să  poarte  grijă  împreună  -cu  miniştrii  săi 
şi  cu  arhiereii ,  de  traducerea  cuvântului  dumnezeesc  spre  folosul 
poporului ! 

Aceste  două  traduceri  ale  sf.  Scripturi  vor  rămânea  pentru 
vecii  vecilor,  precum  zice  mitropolitul  Şaguna:  «monumente  ne- 
peritoare  ale  limbei,  moralităţii  şi  peste  tot  ale  vieţii  noastre  na¬ 
ţionale  şi  bisericeşti...  cu  tot  dreptul  se  pot  numi  aceste  ediţii, 
cea  dintâi  Biblie,  nu  a  Românilor  din  Ardeal  ori  din  ţara  româ¬ 
nească  ori  de  aiurea,  ci  cea  dintâi  Biblie  a  poporului  românesc 
întreg,  cel  dintâi  glas  obştesc ,  cu  care  se  roagă  acest  popor  Pd- 
rintetui  din  ceriuri»  ! 

Dar  peste  un  veac  şi  mai  bine  dela  apariţia  lor,  aceste  tra¬ 
duceri  ale  Bibliei  se  răriseră  atât  de  mult,  încât  numai  cu  mare 
greu  se  mai  putea  cumpără  câte  un  exemplar.  Acest  fapt  a  de¬ 
terminat  pe  învăţatul  ieromonah  Samuil  Micu  Clain  să  supună 
Biblia  de  Bucureşti  unei  temeinice  revizuiri,  pe  care  a  publicat-o 
în  Blaj ,  la  anul  1795. 

înfiinţându-se  la  începutul  veacului  trecut  o  societate  biblică 
rusească  în  Petersburg,  după  modelul  societăţilor  biblice  apusene 
şi  cu  scopul  ca  să  publice  sf.  Scriptură  în  limbile  popoarelor 
aparţinătoare  bisericei  ortodoxe,  acea  societate  a  dat  la  lumină  o 
nouă  ediţie  revăzută  a  sf.  Scripturi  în  româneşte.  Această  ediţie 

s’a  publicat  în  Petersburg,  la  anul  1819,  fiind  îngrijită  de  arhie¬ 
reul  Varlaatn  Quza,  egumen  al  mănăstirii  sf.  Spiridon  din  Iaşi  şi 
unchiu  al  domnitorului  Cuza  al  României. 

A  patra  ediţie  completă  a  sf.  Scripturi  în  româneşte,  cu  un 
text  revăzut  după  cel  din  Blaj,  a  fost  tipărită  cu  îngrijirea  epis¬ 
copului  Filoteiu  a!  Buzăului,  în  Buzău ,  între  anii  1854 — 56,  cu¬ 
prinzând  5  tomuri. 

în  fine,  textul  Bibliei  de  Petersburg  a  fost  retipărit  cu  pu¬ 
ţine  modificări  de  mitropolitul  Andreiu  baron  de  Şaguna ,  în  Sibiiu, 
între  anii  1856 — 58. 

Acestea  sunt  ediţiile  complete  ale  sf.  Scripturi  în  româneşte, 
cari  au  autorizaţie  bisericească.  Noul  testament  a  mai  fost  tipărit 
în  câteva  rânduri  de  tipografia  cărţilor  bisericeşti  din  Bucureşti, 
cu  aprobarea  sf.  Sinod.  Arhiereul  Sofronie  Craioveanul  a  publicat 
în  anul  1909  evangheliile,  cu  întroduceri  şi  orânduire  de  a  se 
putea  ceti  zilnic,  în  tipografia  «Minervei»  din  Bucureşti.  Cărţi 
singuratice  din  sf.  Scriptură  au  mai  fost  traduse  de  diferiţi  scrii¬ 
tori  vechi  şi  noi,  dintre  cari  unele  au  fost  însoţite  şi  de  comentar, 
dar  acestea  nu  ne  interesează  la  acest  loc.  1 

Cum  vedem,  înaintaşii  noştri,  întrucât  puterile  şi  împrejură¬ 
rile  i-au  îngăduit,  s’au  îngrijit  să  aibă  cuvântul  dumnezeesc  în 
limba  românească.  Dar  pentru  trebuinţele  noastre  de  astăzi  — 
nu  mai  satisface  nici  una  dintre  traducerile  şi  ediţiile  înşirate  ale 
Bibliei.  E  plină  de  frumseţi  de  stil,  plină  de  farmec  şi  de  un 
duh  sfânt  limba  acelor  traduceri.  Tălmăcitorii  lor  şi-au  pus  toată 
puterea  simţirii  lor  religioase  şi  toată  inspiraţia  poetică,  în  lucrarea 
pe  care  au  săvârşit-o.  Adeseori  rămâi  uimit  în  faţa  frumseţilor 
de  limbă  ce  le  găseşti  cetind  vre-una  dintre  ediţiile  vechi  ale  sf. 
Scripturi.  Totuş,  nici  unul  dintre  textele  acelor  traduceri  n’ar 
putea  fi  retipărit  astăzi  fără  o  temeinică  revizuire.  De  când  s’au 
făcut  acele  traduceri,  limba  românească  a  evoluat  mult,  aşa  încât 
pentru  ceice  nu  sunt  familiarizaţi  mai  deaproape  cu  studiul  biblic 
şi  cu  limba  veche  a  cărţilor  noastre  bisericeşti,  multe  întorsături 
de  vorbe  şi  multe  expresii  rămân  neînţelese.  în  locul  vechilor 

'  Pentru  completarea  acestor  informaţiuni  amintesc  la  acest  loc  şi  traducerea  pu¬ 
blicată  de  Societatea  biblică  britanică  în  mai  multe  ediţii.  Noul  Testament  a  fost  pu¬ 
blicat  de  această  societate  şi  într’o  traducere  puţin  reuşită,  făcută  de  Vr.  N.  Nitzalesctu 
fost  profesor  la  facultatea  teologică  din  Bucureşti. 


46 


slavonisme  şi  grecisme,  avem  astăzi  cuvinte  neaoşe  româneşti. 
Fără  îndoială,  avem  cea  mai  neapărată  şi  urgentă  trebuinţă  de 
o  nouă  edipe  a  sf.  Seripturi,  cu  un  text  românesc  bun. 

Trebuinţa  aceasta  este  astăzi  general  simţită.  O  simţeşte  în 
primul  rând  biserica,  pentru  necesităţile  cultului  dumnezeesc, 
o  simţesc  scriitorii  bisericeşti  şi  preoţii,  o  simţesc  intelectualii 
dintre  mireni  şi,  de  când  s’a  sporit  numărul  alfabeţiior  în 
popor,  o  simţeşte  şi  acesta.  în  repeţite  rânduri  s’au  făcut  în 
ziare  cereri  în  privinţa  aceasta.  S’a  început  chiar  şi  o  colectă 
pentru  publicarea  unei  ediţii  ieftine  a  sf.  Scripturi  pentru  popor. 
S’a  semnalat  trebuinţa  unei  Biblii  pentru  şcoală.  Părintele  Const. 
Morariu  din  Pătrăuţii  Bucovinei  a  făcut  propunere  şi  a  dat  dese 
îndemnuri  pentru  înfiinţarea  unui  institut  biblic.  Cu  toate  aceste, 
Biblia  cerută  —  întârzie  şi  ne  iau  alţii  terenul,  răspândind  ediţii 
pe  cari  noi  nu  le  încuviinţăm.  Societatea  biblică  britanică  a  răs¬ 
pândit  numai  într’un  singur  an  (1907)  prin  un  colportor  al  ei,  în 
România:  11,222  exemplare  din  sf.  Scriptură.1 

Când  vorbim  de  o  nouă  ediţie  şi  mai  ales  de  o  ediţie  pentru 
popor  a  sf.  Scripturi,  ne  dăm  bine  seama,  că  ne  găsim  în  faţa 
unui  întreg  complex  de  chestiuni,  cari  trebuesc  foarte  bine  lămurite. 

Greutatea  cea  mai  mare  a  chestiunii  nu  constă,  precum  cred 
unii,  în  lipsa  mijloacelor  materiale,  pentrucă  atâtea  parale,  —  chiar 
când  nu  s’ar  acoperi  cheltuielile  tiparului  prin  preţul  exemplarelor 
ce  s’ar  vinde,  —  s’ar  găsi  în  biserica  românească  întreagă;  dar 
greutatea  cea  mare  a  chestiunii  constă  în  faptul,  că  n'ai  ce  pu¬ 
blică,  fiindcă  ne  lipseşte  un  bun  text  românesc  al  Bibliei. 

Cine  să  ni-1  dea  şi  cum  să  fie  făcut? 

Sf.  Sinod  al  bisericei  României  s’a  simţit  dator  să  ni-1  dea  el. 
A  ales  din  sânul  său  o  comisie  compusă  din  câţiva  membri,  cari 
s’au  pus  pe  lucru  ca  să  revizuiască  textul  românesc  al  sf.  Scripturi 
pe  baza  ediţiilor  vechi.  Dar  lucrarea  aceasta  progresează  foarte 
cu  anevoie.  Dacă  nu  greşesc,  de  doi  ani  şi  mai  bine,  de  când 
s’a  început,  abia  au  fost  revăzute  câteva  cărţi  din  vechiul  Testa¬ 
ment.  Dacă  şi  de  aici  înainte  va  progresă  în  acelaş  tempo  şi 
considerând  că  revizuirea  cărţilor  profetice  şi  didactice  va  fi  îm¬ 
preunată  cu  şi  mai  multe  greutăţi  decât  a  celor  istorice,  putem  cal- 


1  Cf.  «Păstorul  ortodox»  a.  1908,  Nr.  2,  pag.  58. 

cula,  că  până  la  terminarea  lucrării  întregi  vom  aveă  să  aşteptăm 
încă  mulţi  ani.  Dar  abstrăgând  dela  aceasta,  chiar  felul  cum  a 
fost  iniţiată  lucrarea  nu  este  în  măsură  să  ne  inspire  deplină  în¬ 
credere  în  reuşita  ei.  La  timpul  său  am  cetit  desbaterile  urmate 
în  sf.  Sinod  asupra  chestiunii,  dar  mărturisesc  că  am  rămas  cu 
multe  nedumeriri,  fiindcă  n’am  găsit  accentuate  tocmai  acele  prin¬ 
cipii,  cari  trebuesc  să  fie  călăuzitoare  într’o  asemenea  lucrare. 
Nu  se  poate  crede  că  acele  principii  ar  fi  fost  considerate  ca  de 
sine  înţelese,  căci  greşelile  neiertate,  ce  s’au  făcut  la  Bucureşti 
cu  revizuirea  altor  cărţi  bisericeşti,  ne  dovedesc  cu  prisosinţă  con¬ 
trarul.  Dar  prin  aceasta  nici  decum  nu  voesc  să  contest  compe¬ 
tenţa  membrilor  comisiunii  încredinţată  de  sf.  Sinod  cu  revizuirea 
Bibliei,  ci  voesc  să  arăt  numai  că  bazele  pe  cari  a  fost  iniţiată 
această  operă  mare  sunt  prea  înguste.  Iată  pentru  ce! 

Noua  ediţie  a  Bibliei,  pe  care  o  doreşte  întreaga  obşte  ro¬ 
mânească,  trebue  să  fie  o  expresie  a  unităţii  noastre  de  Limbă,  un 
monument  al  unităţii  culturale  a  întregului  popor  românesc.  In 
privinţa  aceasta  avem  o  tradiţie  foarte  veche  şi  foarte  bine  cri¬ 
stalizată.  Pentru  întâiaş  dată  a  formulat  această  tradiţie  mitro¬ 
politul  Simeon  Ştefan  în  nemuritoarele  cuvinte  din  «Predoslovia 
cătră  cetitori»  din  Noul  Testament  dela  Bălgărad:  «Bine  ştim  că 
cuvintele  trebue  să  fie  ca  banii,  că  banii  aceia  sunt  buni,  cari 
umblă  în  toate  ţările;  aşa  şi  cuvintele,  acelea  sunt  bune,  care  Ie 
înţeleg  toţi;  noi  drept  aceea  ne-am  silit  de  încât  am  putut,  să 
izvodim  aşa  cum  să  înţeleagă  toţi,  iară  să  (dacă)  nu  vor  înţe- 
leage  toţi,  nu-i  de  vina  noastră,  ce-i  de  vina  celuia  ce-au  răsfirat 
rumânii  pri’întralte  ţări,  de  ş’au  mestecat  cuvintele  cu  alte  limbi, 
de  nu  grăesc  toţi  într’un  chip». 

Acest  principiu  l-au  avut  în  vedere.  în  măsură  şi  mai  mare 
traducătorii  Bibliei  de  Bucureşti,  de  aceea  această  Biblie  e  con¬ 
siderată  ca  «cel  dintâiu  document  sigur  de  limbă  literară  stabi¬ 
lită  pe  înţelesul  tuturor  Românilor 

Limba  acestor  două  traduceri  vechi  ale  Bibliei,  a  fost  limba 
vie  a  poporului  românesc.  Traducătorii  lor  au  lucrat  în  sensul  fru¬ 
moaselor  cuvinte  ale  sf.  apostol  Pavel:  «trimbiţa  de  va  da  glas 
fără  desemn,  cine  se  va  găti  de  războiu?  Aşa  şi  voi,  de  nu 
veţi  da  prin  limbă  cuvânt  cu  bună  înţelegere,  cum  se  va  cu- 

1  N.  Iorga:  Istoria  bis.  rom.  voi.  I.  pag.  402. 

noaşte  ceeace  se  va  grăi?  că  veţi  fi  grăind  în  văzduh...  în  bi¬ 
serică  voesc  a  grăi  cinci  cuvinte  cu  mintea  mea,  ca  şi  pe  alţii 
să-i  învăţ,  decât  zece  mii  de  cuvinte  în  limbă  (adecă  neîn¬ 
ţeleasă.  I.  Cor.  14,  8—9,  19)».  E  un  merit  al  bisericei  ortodoxe 
că  a  ţinut  seamă  de  acest  principiu  sănătos,  în  temeiul  căruia  tra¬ 
ducătorii  vechilor  noastre  cărţi  bisericeşti  erau,  precum  zice  Şa- 
guna  «un  răsunet  nu  numai  al  limbei,  ci  şi  al  simţirei  şi  preste 
tot  al  chipului  cugetării  poporului». 

Prin  urmare:  frumoasa  noastră  limbă  bisericească  s’a  născut 
dintr’o  norocoasă  împreunare  a  elementului  viu  al  limbii  popo¬ 
rului  cu  noţiunile  religioase-morale  ale  Bibliei  şi  ale  celoralalte 
cărţi  bisericeşti.  Se  înţelege,  că  în  acest  proces  şi-au  avut  influ- 
inţa  lor  —  o  influinţă  destul  de  mare  —  şi  limbile  străine,  din 
cari  au  fost  tălmăcite  pe  româneşte  cărţile  noastre  bisericeşti. 

Limba  bisericească  astfel  născută,  iar  nu  făcută,  a  pătruns 
adânc  în  conştiinţa  poporului  românesc  de  pretutindeni,  contri¬ 
buind  în  măsură  foarte  însemnată  Ia  întărirea  şi  susţinerea  uni¬ 
tăţii  lui  culturale.  Ea  s’a  păstrat  în  cărţile  noastre  bisericeşti  până 
astăzi,  cu  excepţia  celor  rău  revizuite  în  vremea  din  urmă,  şi  tot 
din  ea  s’a  desvoltat  limba  noastră  literară. 

De  aici  urmează  de  sine,  în  ce  chip  trebue  întreprinsă  o  nouă 
revizuire  a  textului  românesc  al  Bibliei:  ea  va  trebui  întreprinsă 
pe  baza  traducerilor  vechi  şi  luându-se  în  considerare  limba  vorbită 
astăzi  de  poporul  românesc  de  pretutindeni.  Slavonismele,  gre¬ 
cismele  şi  toate  cuvintele  vechi,  cari  astăzi  sunt  scoase  din  în¬ 
trebuinţare,  vor  fi  înlocuite  prin  cuvinte  neaoşe  româneşti  şi  uzi¬ 
tate  la  Românii  de  pretutindeni;  construcţiile  nefireşti,  cari  ade¬ 
seori  întunecă  înţelegerea  ideilor  şi  cari  au  rezultat  din  o  tra¬ 
ducere  sclavică  a  textelor  streine.,  vor  fi  modificate  conform  firei 
limbii  româneşti,  —  dar  la  toate  aceste  modificări  se  va  păstră, 
întru  cât  admite  firea  limbei  româneşti,  structura  limbei  noa¬ 
stre  bisericeşti.  Neologismele  uzitate  în  limba  literară,  dar  cari 
introduse  în  cărţile  sfinte  strică  toată  armonia  şi  dulceaţa  limbei 
noastre  bisericeşti,1  apoi  provincialismele,  cari  nu  sunt  bani  mer- 

1  Ca  exemplu  de  profanare  a  limbei  noastre  bisericeşti  reproduc,  după  scrierea 
* Limba  nonelor  cărţi  bisericeşti •>  de  dl.  Onisifor  Ghibu,  următoarele  (din  Evhologiul 
tipărit  în  ediţia  Ii,  a  sf.  Sinod,  în  a.  1896,  ia  Bucureşti) : 

Doamne  Dumnezeule,  administratorul  cel  bun  al  celor  pământeşti,  (54)  (Nrul  in¬ 
dică  pagină  din  Evhologiu)  carele  cu  negrăita  ta  înţelepciune  l-ai  făcut  pe  om  şi  prin 

gători  printre  toţi  Românii,  —  vor  fi  cu  desăvârşire  evitate. 
Foarte  corect  exprimă  aceste  principii  mitropolitul  Şaguna  în  cu¬ 
vintele:  « Limba  Bibliei  pentru  un  popor  numai  odată  se  poate 
tace;  dacă  s’a  învins  piedeca  cea  mare  a  traducerii  credincioase 
şi  înţelese,  şi  dacă  poporul  a  primit  limba  aceea  aşazicând  în 
însaş  fiinţa  sa:  atunci  următorii  n’au  de  a  mai  face  alta,  ci  numai 
a  o  reînoî  şi  îndreptă  aşa,  după  cum  o  ar  fi  reînoit  şi  îndreptat 
traducătorul  cel  dintâi  al  Bibliei ,  de  ar  fi  trăit  până  în  veacul  lor». 

La  o  îndreptare  a  traducerii  româneşti  în  conformitate  cu 
aceste  norme,  se  vor  luă  de  bază  textele  originale  ale  cărţilor 
sfinte,  în  ediţiile  cele  mai  critice,  ce  există  astăzi ;  se  vor  consultă 
traducerile  străine  utilizate  şi  de  traducătorii  noştri  vechi,  ba  chiar 
şi  traducerile  moderne,  recunoscute  ca  foarte  bune,  din  limbile  cele 
mai  culte  de  astăzi. 

Lucrul  de  căpetenie  şi  cel  mai  gingaş,  pe  care  revizuitorii 
vor  trebui  să-l  aibă  în  deosebită  considerare  este:  să  redee  înţe¬ 
lesul  dogmatic  genuin  al  textului  sf.  Scripturi.  Mitropolitul  Simeon 
Ştefan  îşi  tălmăceşte  această  grijă  a  sa  prin  cuvintele:  <Mai  vârtos 
de  toate  prea  (spre)  aceasta  ne-am  silit:  să  ţinem  înţelesul  Du¬ 
hului  sfânt »,  adecă  acel  înţeles  al  cuvintelor  Scripturii,  pe  care 
autorii  sfinţi  l-au  depus  în  ele  sub  inspiraţia  şi  povâţuirea  Duhului 
Sfânt.  Este  în  sine  evident,  că  o  traducere  care  n’ar  corespunde 
pe  deplin  acestei  cerinţe  cardinale,  n’ar  fi  o  traducere  bună  şi 
n’ar  puteâ  fi  încuviinţată  de  biserică  nici  chiar  pentru  întrebuin¬ 
ţare  privată  de  credincioşii  ei. 

Cum  vedem,  manuarea  acestui  aparat  ştiinţific,  cu  care  va 
trebui  să  se  lucreze  la  o  bună  revizuire  a  sf.  Scripturi  în  româ- 

economia  ta  cea  mântuitoare  din  ţărînă  formăndu-l  spre  doxologirea  şi  banacuviinţă  a 
împărăţiei  Tale  l-ai  pus  (160),  păzeşte-1  şi  acum  ca  să  nu  îie  el  derâdere  (96)  şi  despreţ 
diavolului  (363)  şi  duşmanilor  celor  înţelesuali,  (363)  —  ci  ca  unul  ce  prin  adâncul  în¬ 
ţelepciunii  Tale  pui  termen  vieţii  (223;  pe  repausatul  servul  Tău  acesta,  (268)  care  cu 
cuvânt  adevărat  te-a  dogmatisit  pe  tine,  (213)  enumără-l  cu  drepţii  şi-l  iartă,  iar  trupul 
lui  cel  fără  figură  (514)  repausează-l  la  ape  de  repaus,  întru  strălucirea  luminilor  Tale 
cele  sfinte,  unde  este  versul  bucuriei  şi  al  laudei,  (223)  izbăveşte-I  de  conspirările  dia¬ 
volului  (551)  şi-i  dă  lui  putere  înaintea  înfricoşatului  Tribunal  (251.  Mai  cu  dinadinsul 
procădem  tot-indurate  (557)  la  a  Ta  mizericordie  (566)  şi  producând  Ţie  doxologie,  (566) 
implorăm  (451)  filantropia  Ta  (456),  cu  care  alungi  demonii  şi  insinuirile  lor  (451)  şi 
toată  contrarietatea  (453),  intonând  cu  glas  armonios  (248)  actuala  rugă  a  noastră  (553) : 
Doamne  celace  eşti  adorat  (567)  de  lăudabilul  număr  al  profeţilor  şi  de  întreg  universul, 
(567)  celace  lucrezi  cele  miraculoase,  (549)  carele  cu  cuvântul  ai  format  toate  din  ne¬ 
fiinţă  în  fiinţă  (517)  şi  ai  îudesit  mulţimea  stelelor  pe  firmament  punându-le  in  ordine 
(432)  şi  ai  dat  profetului  David  putere  împotriva  gigantului  Goliat,  (432). 

neşte,  cere  bărbaţi  cu  temeinice  pregătiri  speciale  pe  multe  terene. 
Un  singur  om,  care  ar  întruni  toate  condiţiile  înşirate  în  măsura 
cerută,  e  aproape  imposibil  să  se  găsească.  Eu  nu  cunosc  un  ase¬ 
menea  bărbat  la  noi.  Dar  nici  mai  mulţi  inşi  cu  pregătiri  numai 
într’o  direcţie,  d.  ex.  numai  teologi,  nu  vor  fi  în  stare  să  săvâr¬ 
şească  o  operă  reuşită.  Se  cere,  fără  îndoială,  ca  revizuitorii  să 
fie  în  primul  rând  buni  teologi,  înzestraţi  cu  cunoştinţe  temei¬ 
nice  în  limbile  originale,  în  critica  textului  şi  în  interpretarea  au¬ 
tentică  a  sf.  Scripturi,  dar  în  acelaş  timp  se  cere  să  cuuoască 
foarte  bine  şi  limba  bisericească  şi  limba  vie  vorbită  astăzi  de 
Românii  de  pretutindeni,  apoi  limbile  traducerilor  străine  de  cari 
s’au  folosit  vechii  noştri  traducători,  ba  chiar  şi  limbile  modeme 
ale  celor  mai  bune  traduceri. 

Eu  nu  cred  că  membrii  comisiunii  instituite  de  sf.  Sinod  vor 
susţinea  despre  sine  că  sunt  singurii  sau  chiar  cei  dintâi  spe¬ 
cialişti  la  noi  în  toate  aceste  direcţii.  Iar  dacă  se  găsesc  şi  în 
afară  de  sf.  Sinod  bărbaţi  învăţaţi,  cari  ar  putea  să  fie  foarte  fo¬ 
lositori  Ia  săvârşirea  unei  opere  atât  de  însemnate,  nu  înţeleg  de 
ce  să  nu  fie  cooptaţi  şi  aceştia?  Editorii  vechilor  noastre  tradu¬ 
ceri  au  căutat  asemenea  bărbaţi  chiar  printre  străini,  —  de  ce  n’ar 
putea  fi  aleşi  astăzi  de-ai  noştri,  când  îi  avem?  Mă  gândesc  la 
teologii  din  România,  Bucovina  şi  dela  noi,  între  cari  se  găsesc 
bărbaţi  cu  pregătiri  serioase  pentru  o  asemenea  lucrare.  Princi¬ 
pele  Ioan  Şerban  Cantacuzin  a  pus  la  lucru  chiar  pe  miniştri  — 
logofeţi  ai  săi,  —  de  ce  nu  s’ar  cere  astăzi  concursul  unor  literaţi 
de-ai  noştri  dintre  mireni,  cari  cunosc  limba  bisericească  şi  mai 
ales  graiul  poporului  şi  cari  prin  simţul  lor  pentru  frumseţile  limbii 
ar  aduce  servicii  foarte  preţioase  pentru  reuşita  cât  mai  deplină 
a  lucrării?  Sf.  Sinod  ar  putea  face  uz  de  dreptul  ce-1  are,  dea 
supune  lucrarea,  înainte  de  publicare,  unei  ultime  revizuiri. 

Textul  revăzut  cu  aparatul  ştiinţific  arătat,  ar  trebui  apoi  tipărit 
într’o  ediţie  completă ,  frumoasă  ca  execuţie  tehnică,  cum  fiecare 
biserică  şi  fiecare  popor  creştin  cu  pretenţii  de  cultură  ţine  să  aibă 
cuvântul  lui  D-zeu  în  limba  sa.  O  asemenea  ediţie  a  sf.  Scripturi  ar 
fi,  ca  şi  cele  vechi,  cea  mai  serioasă  şi  mai  impunătoare  manife¬ 
stare  a  unităţii  noastre  ca  neam  care  vorbeşte  aceaş  limbă,  mărturi¬ 
seşte  aceeaş  credinţă  şi  e  însufleţit  de  aceleaşi  aspiraţii  culturale. 

(Sfârşitul  în  numărul  viitor).  •  . .  J)r.  Nicolue  Bălan . 

PAVEL  ŞI  IOAN  CA  ÎNDRUMĂTORI  AI  PASTORILOR 

DE  SUFLETE 

după  Dr.  Franz  Xaver  Matz. 

INTRODUCERE. 


Preot  al  Domnului!  Plin  de  fericire,  cu  pacea  Domnului  în 
inimă  şi  înarmat  cu  armele  vocaţiunii  ai  părăsit  seminarul  pre¬ 
oţesc.  Numai  Domnul  a  fost  să-ţi  fie  sprijinitor  şi  pentru  El  ai 
vrut  să  munceşti  în  via  Lui  şi  în  locul  pe  care  ţi  l-a  încredinţat. 
Ţi-ai  iubit  chemarea  şi  ai  iubit  şi  sufletele  pentru  cari  Christos 
a  pătimit  şi  şi-a  vărsat  sângele.  Greutăţile  chemării  preoţeşti  nu 
ţi-s’au  tăinuit  In  cea  mai  mare  parte  a  lor  le-ai  cunoscut,  dar 
ai  nădăjduit,  că  cu  ajutorul  lui  Dumnezeu,  prin  o  muncă  stăru¬ 
itoare  pe  toate  le  vei  învinge.  Sufletul  ţi-a  fost  adăpat  din  destul 
la  izvorul  iubirii  dumnezeeşti  şi  ştiai  că  iubirii  nimic  nu-i  este 
prea  greu.  Ţi-ai  propus  să  trăeşti  o  vieaţă  de  mucenic,  după 
pilda  celui  mai  mare  preot  din  toate  vremiie,  spre  folosul  şi  mân¬ 
tuirea  sufletului  tău  propriu  şi  spre  folosul  sufletesc  al  celor  în¬ 
credinţaţi  păstorirei  tale.  Ai  vrut  să  fi  un  păstor  bun  şi  pururea 
treaz,  ca  nici  una  din  oile  tale  să  nu  se  piardă.  Păzeşte  deci  şi 
ţine  totdeauna  viu  focul,  pe  care  Duhul  sfânt  ţi  l-a  aprins  în 
suflet!  Mulţi  au  părăsit  aşezământul  sfânt  înzestraţi  ca  şi  tine 
cu  cele  mai  bune  intenţiuni.  « Inima  lor  eră  arzând  întru  eh, 
când  Domnul  le  vorbea  în  tăcuta  singurătate.  Afară  în  lume 
însă,  s’au  răcit  din  ce  în  ce  tot  mai  mult,  spiritul  lumii  a  înă¬ 
buşit  tot  mai  mult  spiritul  sfânt  din  ei. 

Zelul  a  scăzut,  grija  păstorului  s’a  micşorat.  La  mulţi  se 
stângeâ  chiar  şi  iubirea,  şi  păstorul  treaz  dela  început  dormea. 
Deşertăciune  spirituală  şi  frig  gheţos  i-s'a  sălăşluit  în  inimă  şi 
întunerec  gros  îi  învăluia  întreaga  fiinţă ! 

Cu  frică  şi  cu  cutremur  te  gândeşti  la  posibilitatea,  că  şi 
în  tine  ar  putea  să  se  stingă  vre-odată  focul  sfânt  al  credinţei 
şi  iubirii  dumnezeeşti.  Dar  nu  te  teme,  căci  Dumnezeu,  care  a 
început  opera  în  tine,  vrea  s’o  şi  ducă  la  sfârşit.  (Filipseni  cap. 
1  v.  6).  Să  şti  însă,  că  chiar  cei  vechi  ziceau,  că:  «O  împărăţie 
se  susţine  uşor  cu  mijloacele,  cu  cari  la  început  s’a  întemeiat». 
Sprijineşte  graţia  şi  întăreşte  iubirea,  cu  aceeaş  luare  aminte  şi 
îngrijire,  cu  aceleaşi  mijloace,  pe  cari  le-ai  întrebuinţat  la  pregă¬ 
tirea  pentru  preoţie  şi  pe  cari  chemarea  acum  le  reclamă  şi  le 
încuviinţează.  Pentru  a  te  întări  întru  aceasta  vreau  să-ţi  vor¬ 
besc  în  cele  ce  urmează  cu  cuvintele  apostolului  Pavel,  pe  cari 
în  cele  două  aşa  numite  epistole  pastorale  le-a  adresat  cătră  Ti- 
motei,  şi  cu  cuvintele  Domnului  pe  cari  prin  revelaţiunea  miste¬ 


rioasă  le-a  dat  in  gura  sfântului  evanghelist  Ioan  pentru  căpete¬ 
niile  celor  şepte  co  tŢ L r "Clij i-*^s i a  mică. 

I. 

Chemarea  preotului. 

Moto:  „Na  voi  m'aţi  ales  pe  mine. 
ci  eu  v’ani  ales  pe  voi‘\  loan  cap.  15  v.  19. 

1.  Timotei  cap.  I.  v.  1 — 20. 

1.  Pavel  apostolul  lui  Isus  Hristos,  după  poiunca  lui  Dumnezeu, 
Mântuitorului  nostru  şi  a  Domnului  Isus  Hristos,  nădejdii  noastre.  2.  Lui 
Timotei  adevăratului  fui  întru  credinţă,  dar,  milă,  pace  dela  Dumnezeu  pă¬ 
rintele  nostru,  şi  dela  Isus  Hristos  Domnul  nostru.  3.  Precum  te-am  rugat 
să  rămâi  în  Efes,  când  mergeam  în  Macedonia,  ca  să  porunceşti  unora 
să  nu  înveţe  într’alt  chip.  4.  Nici  să  se  uite  la  basme  şi  la  număr  de 
neamuri  celor  fără  de  sfârşit,  cari  mai  vârtos  fac  întrebări,  decât  iconomia 
lui  Dumnezeu,  carea  este  întru  credinţă.  5.  Iată  plinirea  poruncii  este  dra¬ 
gostea  din  inimă  curată  şi  din  cunoştinţă  bună  şi  din  credinţă  nefăţarnică. 
6.  Dela  care  unii  rătăcind,  s’au  întors  Ia  cuvinte  deşerte.  7.  Vrând  să 
fie  învăţători  de  lege,  neînţelegând  nici  cele  ce  grăesc,  nici  cele  ce  întă¬ 
resc.  8.  Iară  ştim  că  legea  este  bună,  de  o  ţine  cineva  cum  se  cuvine. 
9.  Ştiind  aceasta,  că  dreptului  lege  nu  se  pune,  ci  celor  fără  de  lege  şi 
celor  nesupuşi,  celor  rai  şi  păcătoşilor,  nedrepţilor  şi  spurcaţilor,  ucigăto¬ 
rilor  de  tată  ci  ucigătorilor  de  mamă,  ucigătorilor  de  oameni.  Î0.  Curva- 
rilor,  celor  ce  se  culcă  cu  bărbaţi,  tâlharilor,  mincinoşilor,  celor  ce  jură  cu 
strâmbul  şi  alt  ori  ce  se  înpotriveşte  învăţăturii  cei  sănătoase.  11.  După 
evanghelia  mârirei  şi  a  fericitului  Dumnezeu,  carea  tni-s’a  încredinţat  mie. 
12.  Şi  mulţămesc  celui  ce  m'a  întărit  pe  mine,  lui  Isus  Hristos  Domnului 
nostru,  că  credincios  m’a  socotit,  puindu-mă  intru  slujbă.  13.  Pe  mine 
cel  ce  eram  mai  înainte  hulitor  şi  gonitor  şi  ocărîtor,  ci  am  fost  miluit, 
că  neştiind  am  făcut  întru  necredinţă.  14.  Şi  s’a  preaînmulţit  darul  Dom¬ 
nului  nostru  cu  credinţa  şi  cu  dragostea  cea  întru  Hristos  Isus.  15.  Cre¬ 
dincios  este  cuvântul  şi  de  toată  primirea  vrednic,  că  Hristos  Isus  a  venit 
în  lume  să  mântuiască  pe  păcătoşi,  dintru  cari  cei  dintâi  sunt  eu.  16.  Şi 
pentru  aceasta  am  fost  miluit,  ca  întru  mine  întâi  să  arete  Isus  Hristos 
toată  îndelunga  răbdare  întru  pilda  celorce  vor  să  crează  întru  dânsul  spre 
viaţa  de  veci.  ii.  Iară  împăratului  vecilor,  celui  nemuritor,  celui  nevăzut 
unuia  preaînţeleptului  Dumnezeu  cinste  şi  mărire  în  vecii  vecilor,  Amin. 
18.  Fiule  Timotee,  această  poruncă  dau  ţie,  ca  după  prorociile,  care  s’au 
făcut  despre  tine,  mai  înainte  să  te  oşteşti  într’ânsele  bună  oştire.  19. 
Având  credinţă  şi  bunăcunoştinţă,  carea  unii  iâpădându-o,  din  credinţă  au 
căzut.  20.  Dintru  cari  este  Imineu  şi  Alesandru,  pe  cari  i-am  dat  satanei, 
ca  să  se  înveţe  a  nu  huli. 

1.  Timotei  încă  din  frageda  tinereţă  a  fost  crescut  de  mamă-sa 
creştină  în  credinţa  în  Hristos  (2.  Tini.  1  v.  15;  2.  Tim  3.  v.  15) 
şi  iniţiat  în  scrierile  sfinte.  Pentru  însuşirile  sale  alese  eră  preţuit 
foarte  mult  de  toţi,  iar  sfântul  apostol  în  călătoriile  sale  aposto- 


ieşti  l-a  luat  ca  însoţitor.  Ba  a  fost  luat  în  şcoală  de  însuş  apo¬ 
stolul. 

Progresul  lui  mare  în  credinţă,  în  învăţătură,  în  sfinţenie  şi  în 
râvna  apostolească  l-a  făcut  vrednic  de  slujba  episcopească.  Pavel, 
până  când  el  însuşi  a  călătorit  în  Macedonia,  l  a  lăsat  pe  Timotei 
ca  episcop  în  Efez.  De-acolo  îi  adresează  admonierile  acestea  şi-l 
îndeamnă  la  muncă  necurmată  pentru  întărirea  credincioşilor  săi. 
Greutăţile,  pe  cari  în  împlinirea  datorinţelor  împreunate  cu  slujba 
episcopească  le-a  întâmpinat  în  comunitatea  sa,  au  intimidat  încâtva 
pe  Timotei,  aşa,  că  râvna  i  s’a.mai  potolit.  Pavel  sigur,  că  despre 
stările  din  comunitate  a  primit  veste  şi  de  aceea  se  îndreaptă  prin 
epistolă  cătră  iubitul  său  Timotei,  ca  în  încheiere  să-l  îmbărbă¬ 
teze  a  propoveduî  cu  energie  învăţătura,  pe  care  mai  înainte  i-o 
predase  verbal.  Înainte  de  toate  îi  doreşte  «dar,  milă  şi  pace 
dela  Dumnezeu  părintele  nostru  şi  dela  I sus  Hristos  Domnul  no¬ 
stru»  (v.  2).  Altădată  se  îndestuleşte  apostolul  cu  dorirea  de  dar 
şi  de  pace;  lui  Timotei  îi  imploară  şi  milă;  căci  zice  Sfântul  loan 
Gură  de  aur:  «dascălii  mai  ales  au  nevoe  de  o  mai  mare  milă». 
Pe  lângă  aceasta  mai  vrea  anume  apostolul,  să  dea  expresie  şi 
grijei  mari,  ce  o  poartă  pentru  Timotei,  pe  care  îl  iubeşte  ca 
pe  un  fiu  al  său. 

2.  Apostolul  are  multe  de  spus  învăţăcelului  său;  şi  cât  de 
sărbătoreşte  îşi  îndreaptă  admonierile  sale:  « Pavel  apostolul  lui 
l sus  Hristos,  după  porunca  lui  Dumnezeu,  mântuitorului  nostru  şi 
a  Domnului  Isus  Hristos  nădejdii  noastre,  lui  Timotei,  adevăratului 
fiu  întru  credinţă »  (v.  1 — 2).  Nu  numai  aici,  ci  şi  la  începutul 
celoraialte  epistole  ale  sale  se  numeşte  Pavel  «apostol  prin  voia 
lui  Dumnezeu».  Primitorii  epistolei  să  ştie,  că  şi  el,  ca  şi  ceia- 
lalţi  apostoli,  nemijlocit  de  Hristos,  şi  anume  de  cel  ce  a  înviat, 
a  fost  chemat  pentru  lăţirea  evangheliei  între  neamuri.  (Fapt.  9 
v.  1).  Faţă  de  Timotei,  Pavel  peste  tot  nu  avea  lipsă  să  accen¬ 
tueze  consacrarea  sa  de  apostol  prin  Hristos,  şi  cu  aceasta  oare¬ 
cum  şi  egalitatea  sa  cu  ceialalţi  apostoli,  căci  aceasta  învăţă¬ 
celul  nici  când  nu  a  tras-o  la  îndoială.  Cu  toate  acestea  se  pro¬ 
voacă  la  misiunea  sa  apostolească  vrând  să  zică  cu  aceasta,  că 
nu  numai  ca  pretin  cătră  pretin,  nu  numai  ca  părintele  cătră  fiul 
său  sufletesc,  ci,  şi  mai  cu  seamă,  în  prima  linie  cu  autoritate  ca 
un  apostol  cătră  episcopul  bisericei  sfinţit  de  el  prin  punerea  ma¬ 
nilor  vorbeşte. 

Sau  poate  va  fi  avut  de  gând  apostolul,  ca  prin  aceasta  să 
întărească  şi  însăşi  autoritatea  episcopului  tinăr  încă,  fiindcă  acesta 
împotriva  adversarilor  săi  la  epistola  de  faţă  se  putea  provocă 
ca  la  o  scriere  apostolică.  Dar  nu  putea  lipsi  nici  provocarea 
la  faptul  că  îi  este  părinte  sufletesc,  ca  astfel  să  facă  pe  Timotei 


cu  atât  mai  primitor  pentru  admonierile  şi  îndrumările  sale.  1-1 
numeşte  pe  acesta  «adevăratul  său  fiu  întru  credinţă»  (conf.  Tit. 
1  v.  4)  şi  vrea  prin  aceasta  să-i  aducă  laudă,  pentrucă  credinţa 
adevărată,  pe  care  o  are  cu  el  împreună  şi  pe  care  a  primit-o 
prin  mijlocirea  lui,  a  păstrat-o  cu  tărie  aşa  precum  a  primit-o. 

In  acelaş  timp  în  multele  sale  nevoi  şi  năcazuri  îi  îndreaptă 
privirea  spre  «nădejdea  noastră»  Isus  Hristos,  care  a  fost  trimis 
dela  Tatăl  «mântuitorul  nostru»  ca  iarăş  să  ne  împace  cu  el.  Tri¬ 
miterea  fiului  în  lume  pentru  împăcarea  noastră  cu  Dumnezeu, 
să-i  inspire  lui  Timotei  curaj  şi  perseveranţă  în  luptele  ce  va 
avea  să  le  poarte  pentru  triumful  învăţăturilor  creştine. 

Dar,  ca  şi  cum  prin  scoaterea  prea  mult  la  iveală  a  chemării 
sale  apostoleşti  s’ar  fi  ridicat  pe  sine  prea  mult,  iată  se  umileşte 
iară  şi  această  cinste  o  dă  lui  Dumnezeu:  «Şi  mulţămesc  celui 
ce  ni  a  întărit  pe  mine,  lui  Isus  Hristos ,  Domnului  nostru ,  că  cre¬ 
dincios  ni  a  socotit  puindu-mă  întru  slujbă ,  pe  mine ,  celce  eram  mai 
nainte  hulitor  şi  gonitor  şi  ocărilor,  ci  am  fost  miluit ,  că  neştiind 
am  făcut  întru  necredinţă »  (v.  12 — 13). 

Apostolul  vrea  să  zică:  Nu  este  meritul  meu,  că  Dumnezeu 
m’a  chemat  Ia  slujba  apostolească,  căci  ce  am  fost  înainte  de  che¬ 
mare?  Un  hulitor,  gonitor  şi  ocărîtor.  Câtă  smerenie  se  cuprinde 
în  aceste  cuvinte  ale  apostolului.  Pavel,  înainte  de  convertirea 
sa  la  creştinism,  într’adevâr  a  luat  numele  lui  Isus  în  deşert.  Vorba 
lui  eră:  «Isus  nu  este  Hristos,  ci  un  amăgitor  şi  un  făcător  de 
rele  care  a  obţinut  numai  ceea-ce  cu  adevărat  a  meritat  — 
moartea  de  care  sunt  vrednici  criminalii  şi  făcătorii  de  rele». 
Dar  nu  numai  atât,  ci  a  şi  gonit  pre  Domnul,  până  la  mi¬ 
nunea  ce  i  s’a  întâmplat  în  drumul  spre  Damasc,  când  Domnul 
îi  strigă:  «Saule  de  ce  mă  goneşti?»  Gonea  adecă  tânăra 
biserică,  pe  membrii  misticului  corp  a  lui  Isus  Hristos.  A  fost 
un  ocărîtor  în  toată  puterea  cuvântului.  Afară  de  acestea  nu 
se  îngrozea  nici  de  păcatul  de  a  târî  în  temniţe  şi  a  da  morţii 
nevinovatele  victime  ale  persecuţiunilor. 

Faptele  apostolilor  despre  aceasta  ne  relatează  următoarele : 
«Iară  Saul  încă  suflând  cu  îngroziri  şi  cu  ucideri  asupra  învă¬ 
ţăceilor  Domnului,  mergând  la  arhiereul,  a  cerut  dela  el  cărţi  în 
Damasc  la  sinagoguri,  că  de  ar  află  pe  unii,  cari  să  fie  din  această 
cale,  şi  bărbaţi  şi  mueri,  legaţi  să-i  aducă  în  Ierusalim»  (cap.  9 
v.  1 — 2).  Păcatele  comise  împotriva  lui  Isus  şi  a  legii  sale  înainte 
de  convertirea  sa  miraculoasă,  apostolul  le  vede  într’o  lumină 
atât  de  vie,  încât  pe  sine  se  consideră  ca  cel  mai  mare  păcătos 
din  lume.  Şi  numai  un  singur  lucru  poate  aduce  pentru  micşo¬ 
rarea  păcatului  său  şi  pentru  alinarea  poverii  ce-i  apasă  conşti¬ 
inţa  zicând : « Neştiind  am  făcut  întru  necredinţă ».  Necredinţa  aceasta 

la  Pavel  a  izvorît  din  neştiinţă  nevinovată,  până  când  la  căpe¬ 
teniile  şi  conducătorii  jidovilor  neştiinţa  eră  mai  mult  sau  mai 
puţin  vinovată  şi  necredinţa  mai  răutăcioasă.  Dacă  deci  apo¬ 
stolul  Petru  însuşi  admite  la  aceştia  neştiinţa  ca  un  motiv  de 
micşorare  a  păcatului  lor,  (Fapt.  3  v.  17)  cu  cât  mai  mult  s’a 
putut  provoca  la  aceea  apostolul  Pavel,  care,  tot  ce  a  făcut,  a 
făcut  din  râvna  vrednică  de  urmat.  Drept  că  râvna  şi  zelul  lui  au 
fost  pătate  şi  întunecate  de  o  patimă  oarbă  şi  de  un  fanatism 
cumplit,  dar  pentru  acestea  Pavel  singur  s’a  învinovăţit  şi  acuzat 
înaintea  lui  Dumnezeu. 

Faptul,  că  apostolul  nu  a  lucrat  împotriva  ştiinţei  şi  conşti¬ 
inţei  sale  celei  mai  bune  şi  mai  ales,  că  a  gândit,  că  prin  eşirea 
sa  împotriva  tânărului  Isus  face  un  lucru  bun  şi  un  serviciu  plăcut 
lui  Dumnezeu,  este  pentru  el  cea  mai  bună  chezăşie,  că  a  aflat 
har  înaintea  lui  Dumnezeu,  şi  că  cu  toată  împotrivirea  şi  lupta 
sa  împotriva  operei  de  regenerare  începute  de  Isus  Hristos  pe 
pământ,  D-zeu  l-a  socotit  credincios,  de  vreme  ce  l-a  pus  în  slujbă. 

(Va  urmi).  Preotul  Aurel  Popovici . 


EVENIMENTE  ACTUALE  DIN  BISERICA  CATOLICĂ. 


Slnt  nădejdi  pentru  realizarea  unirii? 

Manifestarea  Principelui  Max  al  Saxoniei,  ca  şi  silinţele  ante¬ 
rioare  ale  lui  Leon  XIII  în  vederea  unirii  Bisericilor,  a  trebuit  să 
aibă  la  bază  nu  numai  dorinţa,  ci  şi  nădejdea  realizării  acestei  uniri*. 

Totuşi  dacă  stăm  şi  ascultăm  pe  cei  ce  s’au  dus  în  Orient 
şi  au  cules  informaţiuni  în  această  chestiune,  trebuie  să  mărturi¬ 
sim  că  de  această  unire  sîntem  mai  departe  decît  oricînd, 

în  Revue  Moderniste  Internationale  (Februarie  1911,  p.  68  -69)  găsesc 
constatările  unei  persoane  care  a  călătorit  în  Orient  şi  care  mărturiseşte  că 
starea  de  fapt  nu  e  de  loc  favorabilă  catolicismului  şi  că  momentan  nici 
nu  trebuie  să  se  gândească  cineva  că  o  unire  a  Bisericilor  ar  fi  posibilă 
Iată  propriile  cuvinte  ale  lui  De  La  Haulte  Chambre  —  persoana  care 
comunică  aceste  constatări  revistei  numite : 

Sigur  că  există  patriarhi,  episcopi  şi  arhimandriţi  care  nutresc  simpatie 
pentru  unele  personalităţi  din  Biserica  catolică.  Dar  şederea  mea  timp  de 
opt  luni  în  Orient  mi-a  dovedit  eă  ura  şi  duşmănia  dintre  cele  două  confe¬ 
siuni  erau  şi  sînt  şi  acum  foarte  vii.  întrebaţi  pe  Franciscanii  din  Ţara- 
Sfintă  ce  cred  ei  despre  apropiata  întoarcere  a  ortodocşilor  la  catolicism, 
şi  ei  vă  vor  rîde  în  nas  şi  vor  găsi  că  trebuie  o  minunată  doză  de  iluziune 
pentru  a-ţi  închipui  un  asemenea  lucru.  Credeţi  oare  că  ultima  Epistolă1  a 

1  Epistola  adresată  Orientalilor,  prin  care  răspunde  Principelui  Max. 

lui  Pin  X  a  fost  bine  primită  de  clerul  grec,  atît  mirean  cit  şi  monahal?  j 
Pot  sa  vă  asigur  că  nu.  Chipul  în  care  principelc-abate  al  Saxoniei  a  fost  | 
tratat  de  Curia  romană  a  produs  în  Orient  o  impresiune  mai  degrabă  supă-  i 
rătoare,  căci  el  îşi  făcuse  acolo  mulţi  prieteni  şi  era  ţinut  în  multă  stimă.  | 
Studiase  de  aproape  chestiunile  pe  care  le-a  tratai  în  vestitul  său  articol,  j 
A  fost  învinuit  că  favorizează  Unirea  în  paguba  Unităţii:  este  şi  ceva  ade-  i 
vărat  în  vorba  aceasta,  deşi  asta  n’a  fost  niciodată  Menţiunea  principelui,  j 

In  ceiace  mă  priveşte  pe  mine,  cred  că  pot  spune  că,  faţă  de  Roma,  \ 
Grecii  sînt  ireductibili,  cel  puţin  pentru  moment.  Pentru  a  săvîrşi  împăcarea,  ] 
ar  trebui  un  conciliu  şi  sunt  sigur  că  cei  adunaţi  acolo  s’ar  bate,  căci  ar  J 
trebui  făcută  o  adevărată  revoluţiune  teologică,  revoluţiune  în  care  Grecii  j 
ar  trebui  să  facă  toate  sau  aproape  toate  concesiunile  dogmatice,  căci  în  % 
chestiunile  acestea  Roma  nu  cedează  nimic.  | 

Se  pot  numără  pe  degete  rarele  biruinţe  ale  catolicismului  asupra  \ 
ortodoxiei.  Războiul  durează  într’una.  Asumpţioniştii  francezi  stabiliţi  în  I 
Orient  ştiu  multe  relativ  la  aceste  lucruri.  Unii  dintre  ei,  oameni  foarte  j 
inteligenţi  şi  de  un  zel  luminat,  romani  pînâ  în  măduva  oaselor ,  au  trecut  f 
la  ritul  greeo-unit  pentru  a  uşurâ  convertirea,  şi  aceasta  după  dorinţa  for-  j 
mala  a  lui  Leon  XIII.  Rezultatele  de  pînă  acum  n’au  produs  ceiace  se  nă-  J 
dâjduiâ.  Ei  sînl  prigoniţi  de  ortodocşi.  Afacerea  din  Peramos  şi  chipul  în  ! 
care  admirabilul  Părinte  Teopist  şi  Părintele  Isaia  au  fost  trataţi,  precum  şi 
conduita  Fanarului  întreg  relativ  Ia  această  afacere,  sînt  o  dovadă.  Oamenii 
bine  informaţi  vă  vor  spune  că  arderea  colegiului  grec  din  Galipoii  c  opera 
Grecilor  fanatici  care  urăsc  Roma.  Pot  să  vă  asigur  că  preoţii  şi  călugării 
ortodocşi  nu  vor  face  niciodată  nimic  pentru  unire.  Din  contră,  şi  nu  ştiu 
cum  să  calific  optimismul  catolicilor  care  cred  într’o  unire  apropiată,  voiam 
să  zic  într’o  unire  actualmente  posibilă.  Aş  putea  dovedi  prin  fapte  ceiace 
susţin,  dar  trebuie  să  mă  restrîng.  Ortodocşii  sînt  cu  totul  tradiţionalişti  şi 
adînc  înrădăcinaţi  în  părerile  lor.  Sînt  lucruri  pe  care  ei  nu  Ie  vor  admite 
niciodată,  de  exemplu  Purgatoriu  şi  infalibilitatea  papală.  Ar  trebui  alt  cler.  • 
Asumpţioniştii  lucrează,  nu  fără  succes,  a  formă  un  cler  unit  care  să  fie 
la  înălţimea  situaţiunii.  Dax*  ar  trebui  să  treacă  ani  plnă  să  ajungă  a  avea 
influenţă.  De  sigur,  noi  n’am  djuns  încă  la  ziua  cînd  Grecii  vor  pronunţă 
iarăşi  vorba  vestită  pronunţată  la  sinodul  din  Ghalcedon  şi  pe  care  o  reci¬ 
team  în  August  trecut  pe  zidurile  Bisericii  catolice  din  Kadi-keoi,  la  Con- 
stantinopol:  Petrus  locutus  est  per  Leonem. 

Acestea  nu  sînt  cuvintele  unui  ortodox,  ale  unui  om  pornit 
de  ură  în  contra  catolicismului  şi  care,  deci,  vede  toate  în  sensul 
său.  De  aceia  cuvîntul  său  e  preţios,  căci  el  constată  că,  aşa 
cum  stau  lucrurile  actualmente,  Unirea  Bisericilor  nu  numai  că 
nu  are  sorţi  de  izbîndă,  dat  toate  pornirile  sînt  potrivnice  reali¬ 
zării  ei  —  bine  înţeles,  nu  potrivnice  principiului  creştin  al  Unirii, 
ci  preţului  şi  condiţiunilor  cu  care  catolicismul  vrea  s’o  realizeze. 

In  aceiaşi  chestiune  voi  cită  o  parte  dintr’o  scrisoare  a  unui 
marchiz  din  nobilimea  rusească,  de  confesiune  romanocatolic, 
cu  care  mă  aflu  în  corespondenţă  de  cîţiva  ani.  întrebuinţez 
scrisoarea  cu  permisiunea  autorului  ei.  Ea  poartă  data  de  23 
Decemvrie  1910. 

. . .  cred  că  ai  aflat  dc  silinţele  încoronate  de  un  succes  relativ  ale 
Părintelui  Verighin',  care  a  izbutit  să  se  stabilească  la  Roma  într’o  veche 
biserică,  care  servea  odinioară  pentru  cultul  imit  ruso-catolic.  Am  citit  o 
relaţiune  în  Novoje  Vremja ,  care  povesteşte  solemnitatea  inaugurării,  fără 
a  face  nici  un  comentariu.  Dar  o  cunoştinţă  a  mea  rusă  ortodoxă,  bine 
dispusă  însă  către  catolici,  care  a  fost  în  această  Sbisericuţă,  nu  la  inaugu¬ 
rarea  ei,  ci  la  o  liturghie  dintr’altă  zi,  mi-a  scris  că  oficiul  eră  pur  şi  sim¬ 
plu  atroce.  Preotul  Verighin  oficia  cu  negligenţă  şi  cu  un  glas  nedesluşit, 
iar  diaconul  (un  francez),  propriu  vorbind,  îşi  urlă  rugăciunile  In  acest  timp 
o  damă  cum  se  cade  s’a  apropiat  de  cunoştinţa  mea  întrebînd-o :  „Scusi, 
oara  Signora,  sono  protestanţi?"  9  lată  un  frumos  rezultat! 

Unirea  e  o  istorie  veche  pentru  naţiunile  Orientului.  Grecii,  Sîrbii, 
Sirienii,  Armenii,  Copţii  şi  alţii  ca  dînşii  o  cunosc  de  secole,  dar  pentru 
Ruşi  ea  e  un  lucru  cu  totul  nou  şi  necunoscut.  Ei  nu-şi  pot  închipui,  nu 
unirea  însăşi,  ei  unirea  în  rit.  Asta  li-e  lor  lucru  antipatic  şi  nu  pot  să  se 
oprească  de  a  cugetă  la  o  travestire  pe  care  ci  o  privesc  drept  o  uneltire 
nouă  iscodită  de  preoţii  catolici  care  totdeauna  sînt  foarte  suspecţi  la  Ruşi. 
Fiecare  Rus  are  într’însul  ura  împotriva  catolicului,  cum  el  are  dealtfel  şi 
ura  împotriva  Occidentului, .  şi  aceasta  se  găseşte  în  sufletul  oricărui  Rus, 
la  orice  clasă  ar  aparţinea  el  şi  oricare  ar  fi  cultura  apuseană  pe  care  poate 
s’o  aibă.  Dealtfel,  acest  sentiment  nu  e  decît  natural,  căci  Rusul  rămîne 
izolat  printre  celelalte  popoare  din  Apus,  care  toate  sunt  unite  între  ele, 
pentrucă  toate  sînt  fii  ai  Romei,  fie  ei  Germani,  Scandinavi  sau  Latini,  în 
timp  ce  Ruşii  n’au  nimic  cu  această  veche  civilizaţiune  romană,  şi  chiar 
rcligiunea  lor  le  vine  din  Bizanţ.  Rusul  e  şovinist  la  extrem  şi  prin  asta 
chiar  el  ureşte  pe  străin  şi  religiunea  sa  militantă.  Toate  simpatiile  sale, 
dacă  sînt  simpatii,  merg  spre  protestanţi.  Sfîntul-Scaun,  vai,  e  orbit  de  igno¬ 
ranţa  sa  asupra  lucrurilor  din  Rusia,  de  rapoartele  imperfecte  care  i  se 
trimit  de  clerul  catolic  care  locuieşte  in  Rusia.  Sînt  încredinţat  că  niciodată 
nu  va  există  unire  între  Rusia  şi  Biserica  romană.  Că  sînt  convertiri  de 
ortodocşi  ruşi  la  catolicism,  pot  să  cred.  Vor  fi  poate  multe.  Dar  astea  vor 
fi  numai  cazuri  izolate  care  niciodată  nu  vor  putea  fi  numite  „Unire".  Mai 
mult,  eu  găsesc  că  Sfîntul-Scaun  începe  foarte  rău,  dacă  prima  biserică 
unită  a  catolicilor-ruşi  de  rit  oriental,  cum  se  întitulează  ei,  dă  atîta  motiv 


1  Acesta  e  un  fost  preot  rus-ortodox,  care  servea  într’unul  din  oraşele  din  sudul 
Frajiciei  (pe  Coasta  de  azur),  şi  care  a  trecut  apoi  la  catolicism.  El  a  umblat  după 
aceia  să  organizeze  un  cult  ortodox  pentru  ortodocşii  trecuţi  la  catolicism.  Precum  se 
vede,  succesul  nu  e  de  invidiat. 

.  _  2  «Vă  rog,  Doamnă,  aceştia  sînt  protestanţi?*.  —  Va  să  zică  oficiau  atlt  de  oribil, 

uicît  au  putut  fi  confundaţi  cu  protestanţii! 

de  critică.  De  sigur,  în  calitate  de  catolic  eu  m’am  bucurat  mult  văzînd 
acest  prim  pas  spre  această  unire  pe  care  n’o  cred  cu  putinţă.  Dar  am 
deplorat  mult  că  s’a  pus  atîta  grabă  a  se  deschide  publicului  acest  cult. 
Ar  fi  trebuit  mai  întîi  să  se  formeze  preoţi  plini  de  zel  apostolic,  diaconi 
şi  slujitori  care  ar  fi  putut  servi  drept  model  ortodocşilor,  în  scurt  să  se 
creeze  o  biserică  model  pentru  demnitatea  oficiilor  ritului  oriental,  pentru 
pietatea  şi  înălţimea  de  sentimente  a  servitorilor  ei.  Cînd  preoţii  catolici  vor 
fi  încetat  de  a  tună  din  înaltul  amvoanelor,  cînd  nu  vor  mai  pronunţă  eu- 
vîntul  „ein  katolischer  Christ*1,  sinonim  de  combativitate  şi  spirit  de  partid, 
cînd  preoţii  catolici  din  Rusia  vor  arătă  dragoste  cu  adevărat  creştină  şi 
mai  puţină  îngustime  de  spirit,  numai  atuncia  se  va  putea  vorbi  de  „Unire" 
posibilă  şi  nu  va  mai  fi  nevoe  să  îmbraci  un  Francez  ca  diacon  rus  pentru 
a  ajunge  la  scop  . . . 

Iată,  deci,  chiar  din  gura  unor  romano-catolici,  că  în  stadiul 
actual  unirea  nu  e  cu  putinţă,  şi  aceasta,  pe  lîngă  altele,  şi  din 
cauza  nepriceperii  cu  care  Scaunul  roman  lucrează  în  această 
chestiune.  Vrea  să  improvizeze  cu  grăbire  formele  ortodoxe  şi 
cultul  ortodox,  fără  a  reuşi. 

Nu  e  acesta  primul  caz  pe  care-1  citesc  despre  chipul  de¬ 
fectuos  în  care  se  imitează  cultul  ortodox.  Mi-aduc  aminte  că  cu 
ocaziunea  serbărilor  în  cinstea  Sfîntului  Ioan  Qură-de-Aur,  săvîr- 
şite  la  biserica  catolică  din  Constantinopol,  în  locul  liturghiei 
acestui  sfînt,  s’a  oficiat,  precum  citeam,  liturghia  Sfîntului  Vasilie 
cel  Mare. 

Curia  romană  se  află  pe  căi  şi  metode  greşite,  din  care 
cauză  şi  efectele  nu  pot  fi  decît  contrare  realizării  ideiei  de  unire. 

(Va  urma).  Arhim.  I.  Seri  ban. 


CONFERENŢELE  PREOŢEŞTI. 

—  Păreri.  — 

Introducerea  conferenţelor  preoţeşti  este  o  idee  pe  cât  de 
fericită,  pe  atât  şi  de  salutară.  Aceste  conferenţe  urmăresc  sco¬ 
puri  aşa  de  nobile,  încât  trebuesc  îmbrăţişate  cu  căldură  de  orice 
om  de  bine.  Scopul  ultim  a  lor,  contemplat  de  însuşi  iniţiatorul, 
este  cultivarea  şi  perfecţionarea  preoţimii  resfirate,  ca  nişte  simpli 
pioneri  ai  culturii  şi  luminii  prin  toate  părţile  locuite  de  popo¬ 
rul  nostru. 

Conferenţele  sunt  un  mijloc  şi  nu  un  scop  —  o  ţintă;  sunt 
un  mijloc  foarte  potrivit,  ca  entuziasmul  şi  idealismul  tinerilor 
clerici,  cari  păşesc  pe  terenul  vieţii  practice  iipsiţi  de  orientările 
unei  praxe  pastorale  îndelungate,  să  se  susţină  şi  pe  mai  departe 
în  inimile  lor.  Ele  sunt  un  mijloc  foarte  eficace  ca  preoţimea 


1  «Creştin  catolic». 

dornică  de  progres  şi  înaintare,  să  fie  împintenată  şi  mai  puter¬ 
nic  spre  muncă  —  podoaba  sufletelor  nobile,  căci  pentru 
hodină  destul  timp  îi  rămâne  omului  în  mormânt.  Munca  este 
sorgintea  unei  vieţi  fericite.  Progresul  cel  mare  ce  se  face  pe 
toate  tărâmurile  este  rodul  muncii  şi  al  ostenelelor  minţii. 

Conferenţele  deci  numai  spre  acest  scop  sunt  create  şi  numai 
pentru  acest  scop  e  permis  să  se  folosească.  Conferenţele  nu  sunt  în¬ 
tâlniri  clandestine,  în  cari  să  se  plămădească  idei  de  agitaţie  revo¬ 
luţionară;  întruniri  în  cari  să  se  răstoarne  azi  ce  ieri  s’a  clădit, 
sau  să  se  clădească  ce  mâine  se  va  ruină.  Conferenţele  sunt 
întruniri  culturale,  iar  nu  comploturi  de  politică  mincinoasă. 

In  conferenţe  preoţii  se  adună  ca  fraţii  împreună,  să-şi 
schimbe  ideile  formulate  în  afirmări  de  adevăruri,  comprobate 
prin  experienţele  practicei  proprii. 

Ne  întrunim  ca  să  ne  povăţuim  unul  pe  altul  şi  să  aducem 
concluze,  ce  cad  exclusiv  în  sfera  noastră  de  activitate.  Nu-i 
iertat,  dar  nici  nu  ni  se  cuvine  preoţilor  de  rând  să  venim  cu 
propuneri,  cari  cad  în  sfera  de  activitate  ale  altor  corporaţiuni 
bisericeşti  de  ale  noastre. 

Conferenţele  nu  administrează,  ele  nu  fac  politică  bisericească, 
ele  numai  cultivă  pe  membrii  lor  prin  toate  învăţăturile  şi  po¬ 
veţele  inspirate  prin  duhul  evangheliei. 

Ştiinţa  şi  destoinicia  unui  preot  se  măsură  după  rezultatele 
practice  ale  activităţii  sale  pastorale,  iar  nu  după  propuneri,  for¬ 
mulate  în  expresiuni  sforăitoare,  ce  n’au  nici  în  clin  nici  în 
mânecă  cu  noi  preoţii,  sau  cu  evoluţia  culturală  a  bisericii  noastre, 
şi  nici  după  faptul  că-şi  va  ţinea  derogator  a  învăţă  ceva  şi 
ca  preot  din  conferenţe. 

Modestia  şi  cucernicia  urmată  de  entuziasmul  iubirii  de  neam, 
biserică  şi  şcoală  să  fie  podoaba  membrilor  conferenţei.  Apoi 
vaza  şi  autoritatea  preoţimii  nu  zace  în  o  mai  bună  ameliorare  a 
dotaţiunii  preoţeşti,  licuidare  de  diurne  grase,  ori  în  linguşire 
scârboasă  şi  elogii  îmbiate  ironic  celor  dornici  de  vanităţi  lumeşti, 
ci  în  munca  ce  o  vom  presta  pentru  promovarea  intereselor  bi¬ 
sericeşti  şi  naţionale. 

Conferenţele  eu  le  consider  ca  ceva  ridicat  în  sfere  cu  o 
atmosferă  ce  înviorează  sufletul  preoţimii  umezit  de  pâcla  duhului 
păcătos  al  vremii,  pe  care  cearcă  să-l  limpezească. 

Am  fost  şi  sunt  foarte  entuziasmat  pentru  conferenţele  preo¬ 
ţeşti,  aşa  cum  eu  mi  le  închipuesc.  Cu  durere  constat  însă,  că 
conferenţele  noastre  în  cele  mai  multe  tracte,  aşa  cum  se  practică, 
nu  formează  adevăratul  mijloc  de  perfecţionare  şi  cultivare  pentru 
preoţime.  Iată  mă  şi  explic. 

O  singură  întrunire  pe  an,  ia  care  nu  iau  parte  toţi  preoţii, 
şi  programul  ei  percurs  în  gaiop,  nu  poate  cultivă  şi  împintenâ 
pe  preot  în  cele  bune  în  măsură  intensivă. 

Parlamentarismul  nu  se  observă  aproape  de  loc;  seriozitatea 
e  înlocuită  cu  superficialitate  (onoare  excepţiilor!).  Peste  predică 
se  trece  ia  ordinea  zilei,  cu  «laudă  protocolară».  Toate  punctele 
din  program  se  perondeazâ  în  fugă,  căci  «timpul  e  înaintat».  Cu 
nerăbdare  se  aşteaptă  să  se  ajungă  la  punctul  culminant  al  întrunirii, 
după  care  vine  sfârşitul  şi  eliberarea  de  jugul  greu  al  discuţiilor 
—  «gustoasa  masă»  a  părintelui  local,  unde  nu-şi  dau  zor  toa- 
stele  cu  căpătâiu  şi  fără  căpătâiu. 

Biroul  e  însărcinat  cu  toate  chestiile  de  seamă  puse  în  pro¬ 
gram.  Tot  respectul  trebue  apoi  dat  redactării  protocolului  con- 
ferenţii.  Notarul  trebue  să  ia  rolul  unui  artist  de  forţă,  care 
zugrăveşte  chipul  unui  om  urît  până  ce-1  face  frumos. 

Mult  mă  mir,  de  ce  se  trece  aşa  uşor  peste  predică,  arma 
adevărată  a  «vânătorilor  de  oameni».  Predica  e  arma  cu  care 
trebue  să  tăiem  şi  capetele  balaurului  îngrozitor  —  roadele  ne- 
credinţii.  Mulţi  cred  că  a  compune  şi  rosti  o  pred'că  nu-i  nu 
ştiu  ce  «filosofie».  Da,  nu-i  filosofie,  căci  e  artă,  ce  se  poate 
însuşi  şi  prin  care  poţi  stăpâni  bine  patimile  oamenilor.  Să  ne 
cugetăm  la  rezultatele  uimitoare  ale  misionarilor  oratori  şi  atunci 
vom  roşi  în  faţa  conştiinţei  noastre  ce  ne  admoniază. 

După  o  experienţă  de  5  ani  de  preoţie  m’am  convins,  că  în 
cele  mai  multe  conferenţe  preoţeşti  nu  se  face  ştiinţă,  nu  se  cul¬ 
tivă,  nici  perfecţionează  preoţitnea,  ci  m’am  întors  cu  trista  con¬ 
statare,  că  vai  puţină  vieaţă  intelectuală  este  acolo  unde  ar  trebui 
să  se  vadă  în  deplină  forţă  duhul  oamenilor  de  cultură. 

Conferinţele  noastre  astfel  să  curgă  încât  să  ne  admire 
străinii  şi  să-i  convingem  că  suntem  un  element  de  disciplină, 
cultură  şi  morală.  Discuţiile  să  se  ridice  la  nivoul  culturii,  de  care 
trebue  să  se  bucure  preoţii  veacului  al  XX-lea,  să  fie  serioase  şi 
demne.  In  cursul  discuţiilor  să  se  observe  parlamentarismul. 
Părerile  bune  şi  salutare  ale  celor  mai  destoinici  şi  sârguincioşi 
să  se  primească,  cernute  însă  prin  sâta  criticei  obiective  şi  se¬ 
rioase.  Părerile  greşite  să  se  combată  cu  bunăvoinţă  şi  demni¬ 
tate;  ideile  cu  tendinţi  să  se  stârpească  ca  să  nu  cuprindă  ca  o 
boală  preoţimea  întreagă. 

Predicile  toate  şi  totdeauna  să  fie  supuse  unei  critici  serioase 
şi  demne  în  scris;  de-asemenea  toate  lucrările  din  domeniul  teo¬ 
logiei,  din  istorie,  artă,  muzică,  pictură,  arhitectură  bisericească 
etc.  toate  să  fie  tratate  cu  temei  nu  numai  de  conferenţiar,  ci 
de  întreagă  conferenţa,  luându-le  la  desbatere. 

îndeosebi  recensentul  prin  o  apreciere  cu  temei  va  face 
să-şi  însuşească  fiecare  preot  ideile  şi  cunoştinţele  mai  esenţiale 
din  lucrările  cetite. 

Insă  pentruca  în  conferenţe  să  se  poată  trată  cu  temei  toate 
punctele  programei,  urmează  cu  necesitate  să  se  reguleze  ţinerea 
conferenţelor  între  marginile  impuse  de  instrucţiunea  Ven.  Con- 
sistor.  Prin  însuşi  faptul  că  materialul  de  tratat  în  conferenţe, 
numita  instrucţiune  îl  împarte  în  2  categorii :  marerial  ce  aparţine 
activităţii  pastorale-administrative  preoţeşti  (§  11)  şi  material 
teoretic-ştiinţific  (§  10)  ce  aparţine  activităţii  literare,  ştiinţifice 
—  conferenţele  sar  putea  împărţi  în  2  categorii.  Anume:  una 
stabilă  în  centru,  iar  alta  ambulantă  pe  sate.  Prima  să  se  ţină  în 
lunile  lui  Aprilie  şi  Mai,  în  care  să  se  trateze  chestiuni  curat 
ştiinţifice,  precum  şi  rezultatele  grupărilor  religioase;  a  doua 
să  se  ţină  în  lunile  Septemvrie  şi  Octomvrie,  în  care  să  se  tra¬ 
teze  chestiuni  practice.  Prima  să  se  ţină  în  zi  de  lucru,  iar  a 
doua  în  sărbătoare. 

Prin  faptul  că  s’ar  ţinea  2  conferenţe  anuale,  precum  pare- 
mi -se  s’a  întâmplat  în  tractul  harnicului  protopresbiter  Lupaş, 
preoţimii  s’ar  dă  mai  multă  ocaziune  să  convină,  să  se  cultive, 
perfecţioneze  şi  in  fine  i  s’ar  dă  fiecăruia  mai  des  prilej  de 
muncă  intelectuală.  Prin  o  mai  deasă  convenire  s’ar  convinge 
preoţimea,  că  e  destul  de  organizată  în  cadrele  conferenţelor 
preoţeşti,  cari  cu  timpul  s’ar  mai  putea  regulă  conform  cerinţelor 
impuse  de  nevoile  vremii.  Pr.  Zaharie  Mânu. 


SOCIETATEA  ORTODOXĂ  NAŢIONALĂ  A  FEMEILOR 

ROMÂNE. 

Am  dat  raportul  despre  decursul  congresului  din  ăst  an  al  acestei 
Societăţi,  a  cărei  origine  după  «Darea  de  seamă»  a  comitetului  central  pe 
anul  1910 — 1911  e  următoarea:  «Un  fapt,  care  ar  fi  putut  fi  considerat 
drept  o  nesocotinţă  personală,  a  dat  la  iveală  un  întreg  sistem  pe  care 
propagandiştii  străini  (papistaşi)  îl  aplicau  de  ani  de  zile  în  ţara  noastră. 
Atunci  un  număr  de  doamne  din  societatea  bucureşteană  au  adresat  pu¬ 
blicului  un  apel  prin  care  protestau  contra  acestor  uneitiri.  în  timp  de 
24  de  ore,  din  toate  părţile  ţării,  unde  a  pătruns  apelul,  au  sosit  mii  de 
adeziuni». 

Cu  acest  prilej  s’a  văzut,  că  o  acţiune  de  protestare  ar  rămâneâ  fără 
rezultat  serios,  dacă  s’ar  mărgini  la  manifestaţiuni  răsleţe,  ci  ar  trebui 
o  acţiune  continuă,  care  urmărind  acest  scop  înalt  al  întăririi  credinţei 
noastre  strămoşeşti,  să  fixeze  o  serie  de  mijloace  pentru  a  cărora  realizare 
să  se  lucreze  cu  sistemă  şi  cu  forţe  unite.  Din  această  convingere  a  eşit 
«Societatea  ortodoxă  naţională  a  femeilor  române».  Pe  baza  «Statutelor» 

şi  a  «Regulamentului  pentru  comitetele  parohiale»  voiu  arăta  cum  este 
organizată  această  societate.  Urmărind  un  ideal  religios  naţional,  dela  în¬ 
ceput  s'a  pus  sub  prezidenţia  de  onoare  a  1.  P.  S.  S.  Mitropolitului  Primat 
al  României  şi  a  Mitropolitului  Moldovei  şi  Sucevei,  şi  prin  concluzul  din 
acest  an  şi  al  I.  P.  S  Mitropolitului  nostru.  Scopul  ei  este  desvoltarea  cul¬ 
turii  şi  educaţiunea  copiilor  români  din  punct  de  vedere  religios  şi  na¬ 
ţional,  aşa  după  cum  cere  interesul  patriotic.  Mijloacele  prin  cari  tinde  la 
realizarea  scopului  sunt  conferinţele  religioase  din  istorie,  literatura  na¬ 
ţională,  din  igienă,  ţinute  cu  ajutorul  oamenilor  cu  dragoste  şi  pricepere. 
Apoi  prin  înfiinţarea  grădinilor  de  copii,  şcoale  şi  internate  pentru  elevi, 
prin  înfiinţarea  de  cursuri  pentru  adulţi ;  încurajarea  bibliotecilor  existente, 
şi  înfiinţarea  altora  nouă;  încurajarea  autorilor  de  scrieri  educative,  patrio¬ 
tice  pentru  copii  şi  tinerime;  încurajarea  Asociaţiunilor  de  foşti  elevi  şi 
eleve  ale  şcoalelor  primare. 

Societatea  se  conduce  de  un  comitet  central,  ce  se  alcătueşte  din  o 
prezidentă,  14  doamne  ori  domnişoare,  ca  membri  inamovibili  şi  10  băr¬ 
baţi,  parte  din  cler,  parte  mireni  cooptaţi  din  rândul  membrilor  activi. 
Bărbaţii  se  renoesc  tot  la  3  ani,  trăgându-se  sorţi  peste  jumătate.  Comi¬ 
tetul  alege  din  mijlocul  său  un  vice-prezident  dintre  membrii  din  cler.  In 
vederea  lucrărilor  sale  se  împarte  în  secţiuni  de  câte  4  membri,  conduse 
de  câte  o  doamnă  ori  domnişoară.  Vacanţele  se  îndeplinesc  de  cătră 
membrii  inamovibili.  Cine  în  8  luni  nu  va  fi  desvoltat  activitatea  conform 
atribuţiunilor  primite  se  consideră  abzis.  Comitetul  central  are  conducerea 
generală,  administrează  şi  dispune  în  limitele  scopurilor  societăţii  de 
averea  ei;  supraveghiază  activitatea  comitetelor  parohiale  şi  filialelor;  con¬ 
voacă  adunările  generale  şi  congresele  anuale ;  numeşte  personalul  socie¬ 
tăţii.  Ajută  cu  premii,  cărţi  şi  vestminte  pe  copiii  silitori ;  recompensează 
pe  preoţii  şi  învăţătorii,  cari  s’au  distins  în  ajutorarea  societăţii.  Se  întru¬ 
neşte  în  a  doua  Duminecă  a  fiecărei  luni  şi  lucră  cu  cel  puţin  5  membri 
afară  de  chestiunile,  cari  se  decid  prin  vot,  când  se  cere  majoritatea. 
Şi  dă  seamă  de  activitatea  sa  prin  un  raport  cătră  congresul  anual. 

De  comitetul  central  depind  comitetele  parohiale  din  capitală  şi  fi¬ 
lialele.  In  capitală  adecă  s’a  înfiinţat  de  fiecare  parohie  câte  un  comitet, 
menit  a  propagă  ideile  societăţii.  Numărul  membrilor  acestor  comitete  îi 
hotăresc  enoriaşii  (parohienii).  Preoţii,  institutorii  (învăţătorii)  şi  institutoa¬ 
rele  sunt  de  drept  membrii  ai  comitetului.  Prezidentă  e  aleasă  o  doamnă 
sau  domnişoară,  vice-prezident  e  de  drept  parohul,  iar  secretar  de  regulă 
institutorul  ori  institutora.  Îndatoririle  acestor  comitete  sunt  mai  ales  ur¬ 
mătoarele:  a  lucră  pentru  realizarea  scopurilor  societăţii,  a  face  inscrieri 
de  membri  şi  a  ţinea  un  registru  special  de  numeie  lor,  a  face  anchete 
amănunţite  asupra  stării  morale  şi  materiale  a  enoriaşilor;  a  luă  informa- 
ţiuni  asupra  cauzelor  pentru  car»  se  trimit  copii  la  institute  străine ;  a  purtă 
grijă  de  instrucţiunea  religioasă  a  enoriaşilor;  a  organiză  cursuri  de  adulţi 
(n  Dumineci  şi  sărbători,  cu  subiecte  religioase,  patriotice  şi  de  igienă ;  a 

organiză  petreceri  pentru  copiii  de  şcoală.  Se  întrunesc  cel  puţin  odată 
pe  lună  pentru  a  rezolvi  agendele  şi  a  face  raport  comitetului  central. 
Comitetele  parohiale  pot  strânge  bani  în  enorie  prin  cotizaţiun1,  dona- 
ţiuni  prin  subscripţii  şi  serbări,  şi  pot  reţinea  pentru  cheltuelile  proprii  a 
patra  parte  a  venitelor,  restul  îl  pun  la  dispoziţia  centrului.  Ele  pot  face 
comitetului  central  propuneri  de  orice  natură  privitoare  ia  realizarea  sco¬ 
purilor  societăţii.  Asemenea  se  înfiinţează  filiale  parohiale  în  toate  epar¬ 
hiile  din  ţară,  având  să  lucreze  într’o  unitate  de  gândire  şi  de  acţiune. 

Membrii  acestei  societăţi  sunt:  fondatori,  cari  au  iscălit  statutele  şi 
plătesc  o  cotizaţie  de  cel  puţin  12  lei;  ori  1 00  lei  odată  pentru  totdeauna; 
activi,  pot  fi  persoanele  majore  de  naţionalitate  română  şi  de  religie  or¬ 
todoxă.  cari  vor  plăti  o  cotizaţie  anuală  dela  l  leu  în  sus  în  comunele 
urbane,  iară  în  cele  rurale  cfela  10  bani  în  sus.  Comitetul  central  mai 

poate  conferi  titlurile  onorifice:  membru  de  onoare,  celui  care  a  făcut  o 

donaţiune  de  cel  puţin  500  lei,  sau  va  fi  adus  societăţii  un  serviciu  în¬ 
semnat;  membru  aderent,  pentru  cei  cari  au  donat  cel  puţin  100  lei,  sau 

au  adus  societăţii  un  serviciu.  Prin  parohii  se  mai  pot  înscrie  sub  titlul 
«aspiranţi»  foştii  elevi  şi  eleve  a  şcoaielor  primare  cum  şi  elevii  trecuţi 
peste  14  ani. 

Anul  social  începe  la  1  Noemvrie  şi  se  termină  la  31  Octomvrie. 
In  Maiu  se  întrunesc  odată  pe  an  la  Bucureşti  în  adunare  generală  co¬ 
mitetele  parohiale  din  capitală  şi  delegaţii  filialelor  din  ţară  pentru  discu¬ 
tarea  diferitelor  probleme.  Congresul  anual  se  întruneşte  în  Noemvrie  in 
Bucureşti,  sau  alt  centru  al  ţării.  Pot  lua  parte  cu  drept  de  vot  toţi  membrii 
societăţii.  Agendele  congresului  sunt:  a  luă  la  cunoştinţă  raportul  comite¬ 
tului  central ;  a  alege  o  comisiune  de  censori  pentru  controlarea  gestiunei 
financiare;  a  discută  programul  activităţii  viitoare  a  societăţii,  a  desbate 
eventualele  propuneri  privitoare  la  bunul  mers.  Adunări  generale  şi  con¬ 
grese  extraordinare  se  pot  convocă  ori  şi  când. 

in  caz  de  disolvare,  activul  societăţii  va  fi  remis  «Societăţii  Femeilor 
române  din  Bucureşti»,  cu  destinaţia  de  a  construi  fondul  pentru  editarea 
unei  «Biblioteci  ortodoxe  naţionale  a  Femeilor  Române»»,  care  va  cu¬ 
prinde  scrierile  educative  şi  patriotice  pentru  copii  şi  tinerime. 

P.  Moruşca. 


Dacă  în  alcătuirile  lumii  se  oglindeşte  ordine  şi  frumseţă,  atunci 

trebue  să  existe  Dumnezeu.  Beethoven. 

* 

Universul  e  o  idee  alui  Dumnezeu.  Schiiler. 

* 

Sfânta  Scriptură  şi  natura  îşi  au  originea  în  cuvântul  iui  Dumnezeu; 
cea  dintâi  ca  o  inspiraţie  a  Duhului  sfânt,  cea  de  a  doua  ca  o  îndeplini 
toare  a  poruncilor  dumnezeeşti!  Qalilei. 

MIŞCAREA  LITERARĂ. 

Ceva  despre  mişcarea  noastră  literară  mai  nouă,  de  Vas.  Loi- 
chiţia,  prof.  sem.,  Caransebeş. 

E  o  broşură  (22  pag.)  de  popularizare  cu  scop  de  a  stârni  dragostea 
de  literatura  românească.  Cum  spune  autorul  «Singura  împrejurare,  care 
ar  legitimă  apariţia  acestei  publicaţii,  este  marea  mea  dorinţă,  de  a  stârni 
în  pătura  cărturarilor  din  părţile  noastre  un  şi  mai  viu  interes  şi  o  şi  mai 
caldă  îmbrăţişare  pentru  frumoasele  noastre  creaţiuni  literare  din  uit- mul 
deceniu;  iar  în  sufletul  tinerimei  studioase  de  azi,  nădejdea  noastră  de 
mâne,  să  trezesc  şi  să  ţin  aprinsă  acea  mândrie  sănătoasă  şi  conştiinţă  de 
sine,  care  se  numeşte :  muncă  şi  neţărmurită  dragoste  pentru  un  ideal 
nou  de  vieaţă  românească,  cuprins  în  fermecătoarele  slove  ale  scriitorilor 
noştri  tineri». 

Căldura  cu  care  e  scrisă  broşura  şi  scrisul  ei  uşor,  răspund  scopului 
urmărit,  de  a  câştigă  tinerimea,  ce  se  ridică,  pentru  o  cauză  «i  foarte  bună 
şi  frumoasă.  Nouă  celor  cari  am  trăit  acest  deceniu  al  «Semănătorului» 
lui  Vlahuţă  şi  Coşbuc  şi  mai  apoi  afui  lorga,  personalitatea  covârşitoare, 
cetirea  ei  ne  reaminteşte  fiorii  clipelor  trăite  în  vraja  crezului  nou,  ce  se 
vesteâ,  şi  care  s’a  întrupat  din  belşug  în  aceşti  ani  de  o  rară  rodnicie 
literară,  hotărît,  menită  a  reformă  întreaga  vieaţă  a  unui  neam  bântuit  de 
atâta  străinism,  prin  caracterul  ei  eminamente  naţional. 

Dr.  Augustin  Bunea  şi  Unirea  noastră  eu  Roma  e  titlul  unei 
broşurele,  în  care  se  tipăreşte  discursul  ţinut  de  păr.  protopop  Dr.  E.  Da- 
ianu,  Ia  părăstasul  slujit  în  amintirea  lui  Bunea  la  Cluj.  Aprobăm  pe  de¬ 
plin  părerea  că  «dacă  timpul  de  faţă  nu  ne  îmbie  astfel  de  personalităţi, 
de  cari  să  ne  aninăm  nădejdile  de  mai  bine,  trebue  să  mergem  la  trecut, 
şi  să  ne  împrumutăm  de  acolo  modelele,  cari  ne  lipsesc.  Dacă  în  vieaţa 
de  acum,  plină  de  sbucium  haotic  şi  de  îndoeli  chinuitoare  nu  ne  lumi¬ 
nează  principiile  statornicite  şi  nu  ne  întimpină  oamenii  mari,  pe  cari  îi 
dorim,  trebue  să  ne  întoarcem  la  morminte,  la  cele  proaspete  ca  şi  la 
cele  părăginite  şi  să  desgropăm  pe  aceia,  pe  cari  poate  nu  i-ain  ştiut 
preţui  în  vieaţă  cum  se  cuvenea,  şi  cari  acum  vedem  cât  au  fost  de  mari 
şi  cât  de  bine  ne-ar  fi  dacă  i-am  mai  avea  între  noi». 

Nu  înţelegem  însă  cum  de  alături  de  acest  frumos  îndemn  a 
trebuit  să  se  ivească  îndată  «Sfânta  Unire»  în  chip  de  propagandă,  — 
căci  aşa  trebue  să  înţelegem  tendinţa  vorbei  cătră  tinerimea,  ce  putea  fi 
de  faţă,  cu  toată  încercarea  de  nivelare  a  neajunsurilor  noastre  confe¬ 
sionale,  de  pe  paginile  din  urmă.  înţelegem  foarte  bine,  că  e  nimerit  să 
o  faci  aceasta  tocmai  în  legătură  cu  numele  lui  Bunea,  care  ne-a  fost  unul 
din  cei  mai  aprigi  duşmani,  dar  a  fost  şi  o  personalitate  oarecare  ;  nu  găsim 
însă  că  e  şi  de  aprobat  această  procedură.  Lăsăm  fiecăruia  să  se  mân¬ 
drească  cu  ce  e  al  său,  credem  însă  că  faptul  unirii  aşa  cum  s'a  petrecut 
istoriceşte,  şi  aşa  cum  nu  se  arată  în  broşură,  nu  poate  constitui  o  mândrie, 
cum  pentru  neamul  nostru  de  aici  nu  e  un  bine  această  sfâşiere  în  două. 
Şi  mai  ales  nu  ne  putem  împăca  cu  tâlcul  greşit,  prin  care  pricinile  mari 
de  despărţire  între  cele  două  biserici,  răsăriteană  şi  apuseană,  în  locul 
inovaţiunilor  şi  rătăcirilor  celei  din  urmă,  se  atribue  «antagonismului  şi  urei 
celei  vechi,  ce  a  fost  de  veacuri  între  Greci  şi  Romani».  Şi  mi-se  pare 
absolut  neistoric  a  vedea  în  «Unirea»  unei  părţi  a  Românilor  cu  Roma, 
«o  lăpădare  a  lor  de  urile  nesăbuite  ale  Grecilor»  in  vreme  ce  aceşti  asu¬ 
priţi  de  puternicii  acestei  ţări,  prin  «Unire»  cereau  mila  împărătească  numai 
pentru  a  le  uşura  povara  robiei  de  veacuri.  Cu  toate  acestea,  păr.  Dr.  E. 

Dăianu  are  concepţii  mai  superioare  în  aceste  chestiuni,  de  cum  suntem 
deprinşi  să  le  găsim  atât  de  des  la  alţii.  p.  m. 

Documente  privitoare  la  turburarea  bisericească  pricinuită  de  legea 
sinodală  din  1909  şi  apărarea  Preasfinţitului  episcop  al  Romanului  D.  D. 
Gerasimu  Saffirinu  în  procesul  sinodal  din  vara  anului  191 1.  Bucureşti 
1912.  Fostul  episcop  al  Romanului  publică  într'un  volum  de  446  pagini 
actele  privitoare  la  chestiunile  indicate  în  titlu.  Un  nobil  român  şi  creştin 
ortodox,  spune  P.  S.  Sa.  a  luat  asupra  sa  cheltuiala  cu  darea  la  lumină 
a  acestei  publicaţiuni.  Cum  se  face  însă,  că  pe  învălitoarea  cu  care  am 
primit  noi  acest  volum,  stă  stampila  « România  creştină »,  care  este  orga¬ 
nul  propagandiştilor  papîşti  din  Bucureşti  ?  înţelegem  că  P.  Sfinţia  Sa  a 
trebuit  să  primească  în  strâmtoarea  materială  în  care  se  găseşte  (auzim 
că  s’a  făcut  colecte  benevole  pentru  fostul  episcop  de  Roman,  care  la 
bătrâneţe  a  fost  demis  din  scaun  fără  să  i  se  asigure  de  undeva  mijloacele 
de  existenţă,  pe  când  I.  P.  Sfinţia  Sa  mitropolitul  Atanasie  are  pensie 
convenabilă)  ajutor  dela  alţii  ca  să  publice  aceste  documente,  dar  nu  în¬ 
ţelegem  de  ce  se  expediază  sub  firma  «României  creştine». 

Călindarul  dela  Cluj  pe  a.  1912,  cu  o  potrivită  alegere  a  materia¬ 
lului  literar,  redactat  de  d.  Valentin  Drâgan,  costă  20  fii. 


CRONICĂ  BISERICEASCĂ-CULTURALĂ. 


O  solie  frumoasă.  Cu  începerea  anului 
nou  s'au  ivit  şi  câteva  lucruri  bune.  Intre 
altele,  la  Cluj  a  început  să  apară  o  foaie 
nouă  « Solia  Satelor ». 

Eră  de  lipsă  să  se  pornească  şi  acolo 
O  mişcare  viuă  din  amorţeala  ce  se  sălăş- 
luise  de-abinele.  S’a  spus  de  multe  ori  că 
ar  fi  de  mare  trebuinţă  şi  în  părţile  acelea 
o  gazetă.  Erau  aceste  nişte  vorbe  ros¬ 
tite  mai  mult  din  o  silă  şi  deci  tot  vorbe 
au  rămas.  S’au  ivit  însă  alţii  cari  n’au  strigat 
în  gura  mare,  ci  au  purces  de-adreptul  la 
faptă  Ne-a  atras  luarea  aminte  programul: 
«Cc  vrem?»  «Vrem  lumină!  Lumină  înte¬ 
meiată  pe  vecinicile  adevăruri  ale  evan¬ 
gheliei  Mântuitorului  lisus  Hristos.  Şi  pe 
temelia  singură  adevărată  a  credinţelor  şi 
aşezămintelor  noastre  româneşti,  moştenite 
din  strămoşi.  Vrem  să  vă  facem  să  înţele¬ 
geţi,  dragi  săteni,  părinţi  şi  fraţi  ai  noştri, 
că  înţelepciunea  zilelor  de  astăzi  zace  in 
învăţătură,  in  carte  «Cartea  e  judeţul  mare 
ai  zilelor  noaste»,  zice  un  ales  fiu  al  nea¬ 
mului  nostru. 

Cu  faţa  luminată  par’că  de  fericirea  ce 
o  întrezăreau,  că  vor  putea  folosi  celor  mulţi 
şi  întunecaţi  prin  aceea,  că  le  vor  trimite 
«o  solie  frumoasă,  care  să  aducă  credinţă, 
adevăr  şi  lumină»,  promit,  că  vor  scrie 


«îndemnuri  spre  o  vieaţă  creştinească  şi 
românească  înante  de  toate,  spre  o  vieaţă 
rodnică  şi  bogată  în  fapte  cum  le  vrea 
Dumnezeu.  înviind  trecutul  vor  trezi  nă¬ 
dejdea  tare  într’un  viitor  mai  bun,  de  care 
este  vrednic  neamul  nostru.  Vor  pune  câte 
o  luminiţă  la  toate  răspântiile  întunecoase. 
Acest  «Ce  vrem?»  ne-a  atras  privirile  asu¬ 
pra  lui,  căci  tonul  sincer  şi  cald  în  care 
era  ţinut  se  deosebea  de  programele  la 
început  mult  promiţătoare,  dar  apoi  puţin 
făptuitoare.  Cuprinsul  Nrului  1  corăspundeâ 
promisiuni.  Nu  ne-am  înşelat  nici  în  ce-a 
urmat,  Chestiunile  importante  pe  cari  le 
tratează  numerele  de  până  acum,  limba 
frumoasă,  clară,  simplă,  scrisă  pe  ’nţelesul 
tuturor  şi  tonul  biblic  în  care  este  ţinută, 
îi  cer  drept  de  existenţă. 

Dorim  deci,  acestei  solii  de  frumoase 
nădejdi,  spor  şi  vieaţă  lungă. 

* 

In  chestia  reunirii  bisericilor.  tChurch- 
mart •>,  organul  principal  al  bisericei  epis¬ 
copale  din  America,  în  numărul  dela  16 
Sept.  1911  publică  o  conferinţă,  pe  care  a 
ţinut-o  episcopul  Brewer  în  chestia  reunirii 
bisericilor  cu  ocaziunea  unui  congres  al 
societăţii  misionare  episcopale.  Conferen- 

ţiarul  a  spus  că  cele  mai  mari  nădejdi 
sunt  a  se  legă  de  o  viitoare  apropiere  a 
bisericii  anglicane  de  cea  ortodoxă  şi  că, 
dacă  se  va  realiză  unirea  între  aceste  două 
biserici,  ea  va  influinţă  în  aceeaşi  direcţie 
şi  cercurile  conducătoare  din  biserica  ro¬ 
mană  apuseană. 

In  numărul  dela  23  Sept ,  acelaş 
organ  comentează  cu  simpatie  o  circulară 
a  episcopului  sirian-ortodox  Rafael,  care 
îşi  are  reşedinţa  în  Brooklyn.  Acest  episcop 
a  încuviinţat  în  acea  circulară,  ca  un  mi¬ 
rean  ortodox,  care  se  afă  pe  patul  morţii 
şi  îşi  exprimă  dorinţa  că  vrea  să  moară  în 
comunitate  cu  biserica  ortodoxă,  în  lipsa 
unui  preot  ortodox  să  poată  primi  sf.  cumi¬ 
necătură  şi  dela  un  preot  al  bisericei  epis¬ 
copale  şi  să  fie  înmormântat  după  ritul  ace¬ 
stei  biserici.  In  acelaş  timp  îşi  exprimă  însă 
dorinţa,  ca,  dacă  e  cu  putinţă,  preotul  bise¬ 
ricei  episcopale  să  observe  ritul  bisericei  or¬ 
todoxe.  In  contrazicere  cu  această  măsură, 
prin  care  s’ar  recunoaşte  ca  validă  hirotonia 
preoţilor  anglicani,  —  spune  tot  «Church- 
man»  —  că  acelaş  episcop  urmând  ordi¬ 
nelor  primite  dela  Sf.  Sinod  din  Petersbnrg, 
a  sfinţit  din  nou  pe  doi  preoţi  anglicani, 
cari  au  trecut  la  biserica  ortodoxă,  prin 
ceeace  nu  se  recunoaşte  ca  validă  hiro¬ 
tonia  împărtăşită  de  episcopii  anglicani. 
Pentru  această  procedură,  numita  revistă 
nu-i  face  obiecţiuni  episcopului  ortodox,  ci 
spune  că  s’a  bucurat  mai  mult  de  prietineasca 
prevenire  ce  a  arătat-o  el  în  ale  praxei,  care 
contribue  mai  mult  Ia  opera  unirii. 

Asemenea  cazuri  de  apropiere  în  cele 
practice  obvin  adeseori  în  America.  Nu¬ 
mărul  emigranţilor  ortodocşi  se  ridică  la 
1000  pe  săptămână.  Sute  de  mii  de  creştini 
ortodocşi,  aparţinători  bisericei  ruseşti,  celei 
greceşti  şi  siriace,  trăiesc  împrăştiaţi  prin 
parohiile  credincioşilor  anglicani.  Spre 
pildă,  în  Canada  şi  în  Statele  unite  se  gă¬ 
sesc  75,000  de  ortodocşi  siriani,  cari  au  în 
total  numai  18  preoţi  de  ai  lor.  In  toată 
America  nordică  există  cam  100  de  preoţi 
ortodocşi,  cari  de  foarte  mulţi  credincioşi 
de  ai  lor  nici  nu  se  pot  interesă.  Număroşii 
Ruteni  ortodocşi  din  Canada  au  înaintat 
nu  de  mult  o  petiţie  cătră  arhiepiscopul  de 
Rupertsland,  rugându-1  să-i  iee  sub  ocro¬ 
tirea  sa  şi  să-i  provadă  în  cele  pastorale, 
dar  fără  să  aibă  intenţii  de  a  se  despărţi 
de  biserica  lor  ortodoxă  şi  fără  să  renunţe 


la  cultul  acestei  biserici.  Episcopii  anglicani 
—  spune  aceeaş  revistă  —  primeşte  cu  sim¬ 
patie  asemenea  cereri  şi  obligă  pe  preoţii 
lor  să  nu  fără  încercări  de  a  converti  la 
anglicanism  pe  credincioşii  ortodocşi,  un 
lucru  pe  care-1  apreciază  cu  recunoştinţă 
preoţii  ortodocşi  de  acolo.  Pe  această  cale 
se  pregăteşte  terenul  pentru  o  apropiere 
a  bisericei  anglicane  şi  ortodoxe. 

Aceste  inforrnaţiuni  sunt  de  natură  să 
atragă  bisericei  ortodoxe  atenţiunea  asupra 
datorinţelor  ce  ie  are  de  a  griji  de  cre¬ 
dincioşii  săi  din  America  N.  B. 

* 

Dăm  lămuriri!  «Cultura  creştină»  dela 
Blaj  susţine  într’un  articol,  asupra  căruia 
ne  făcusem  Ia  timpul  său  reflexiile  noastre, 
că  vieaţa  din  biserica  ortodoxă  o  «ucide 
litera»,  pe  când  în  cea  apuseană  trăieşte 
spiritul.  Fiind  vorba  de  ucidere,  nu  ne-am 
provocat  la  incviziţia  evului  mediu,  ci  am 
cerut  răspuns  la  întrebarea:  în  numele  cărui 
spirit  teologi  ai  bisericii  apusene  susţin  în 
veacul  al  XX-lea,  în  cărţi  provâzute  cu  clau- 
zula  de  aprobare  a  autorităţilor  lor  biseri¬ 
ceşti,  că  biserica  catolică  are  dreptul  de  a 
decreta  uciderea  ereticilor? 

Asupra  acestei  întrebări  «Cultura  cre¬ 
ştină»  ne  cere  acum  lămuriri.  Atât  de  mult 
s’a  supărat  ea  pe  arhiepiscopul  losif  Rene 
Villate,  care-şi  ceruse  intrarea  în  biserica 
ortodoxă,  încât  îşi  închipue  că  tot  asemenea 
teologi  vor  ii  şi  aceia  cari  au  «intenţinnea 
criminală»  de  a  ucide  pe  eretici.  Dar  se 
înşală.  Arhiepiscopul  losif  Rene  Villate  a 
fost  însufleţit  de  alte  convingeri,  cu  ade¬ 
vărat  creştine,  pentru  a  căror  validitare  a 
trebuit  să  iasă  din  biserica  papistă  şi  să  se 
apropie  de  cea  ortodoxă.  Teologii  cari  au 
intenţia  criminală  de  a  ucide  pe  eretici  sunt 
fii  credincioşi  ai  bisericii  papiste,  chiar  sfet¬ 
nici  de-ai  Vaticanului.  Spre  pildă: 

Luca,  care  este  profesor  la  universi»- 
tatea  papală  din  Roma,  în  scrierea  sa  'Ma¬ 
nual  de  drept  public  bisericesc »,  tipărită  în 
anul  1901,  susţine  următoarele:  «Acolo 
unde  permit  împrejurările,  şi  astăzi  ereticii 
sunt  a  se  pedepsi  cu  moarte...  Fără  în¬ 
doială,  ereticii  trebuesc  osândiţi  de  cătră 
biserică  la  moarte,  căci  altfel  ar  putea  fi 
excomunicaţi,  ceeace  ar  putea  fi  pentru  ei 
o  pedeapsă  şi  mai  mare...  Pedeapsa  cu 
moarte  este  a  se  aplică  faţă  de  dânşii  şi 


67 


din  acea  cauză,  ca  nu  cumva  cei  răi  să 
strice  şi  pe  cei  buni.  .  ..în  sfârşit  pedeapsa 
cu  moarte  este  uneori  o  binefacere  pentru 
criminali  (se  înţeleg  «ereticii»),  fiindcă  dacă 
ar  trăi  mai  mult,  în  îndârjirea  lor  ar  de¬ 
veni  şi  mai  răi  şi  astfel  şi-ar  atrage  asupra 
lor  şi  mai  aspre  chinuri,  pe  cari  ar  avea 
să  Ie  sufere  în  iad». 

Asemenea  dovezi  de  «iubirea  dea- 
proapelui»  dă  şi  Brors ,  în  al  său  «A  B  C 
pentru  catolicii  de  toate  stările »,  în  care  sub 
Nr.  122  scrie  aşa:  «Ereticul  este  un  om, 
care  cu  ştire  şi  în  contra  conştiinţei  sale 
s’a  abătut  dela  credinţa  adevărată.  De  sigur 
acesta  e  un  mare  păcat,  pentru  care,  du- 
păcum  ne  învaţă  sf.  Scriptură,  şi-a  atras 
asupra  sa  pedeapsa  vecinică  a  iadului,  prin 
urmare  ereticul  a  meritat  şi  moartea  pămân¬ 
tească ». 

Şi  mai  grozav  este  paterul  Lepicier,  o 
mare  celebritate  a  Vaticanului,  care  în  scrie¬ 
rea  sa  « De  stabilitate  et  progressu  dogmatist 
(o"  recomandăm  pentru  demonstrarea  «evo¬ 
luţiei»  dogmelor)  îşi  formulează  părerile 
asupra  chestiunii  de  care  e  vorba,  în  ur¬ 
mătorul  chip:  Un  eretic  poate  să  fie  nu 
numai  excomunicat,  ci  cu  tot  dreptul  şi 
ucis;  căci  el,  precum  spune  Aristotel,  e  mai 
rău  decât  o  fiară  sălbatică.  Precum  nu  e 
păcat  să  omori  o  fiară  sălbatică,  aşa  poate 
fi  chiar  un  lucru  bun  să  curmi  firul  vieţii  pă¬ 
cătoase  a  unui  eretic.  Lepicier  susţine  ca  un 
lucru  absolut  sigur  (vezi  pag.  174  şi  urm.), 
că  biserica  catolică  are  dreptul  să  osândească 
la  moarte  pe  eretici,  iar  părerea  contrară 
o  consideră  deadreptul  ca  primejdioasă, 
lată  ce  spune  cuvânt  de  cuvânt: 

«Acei  apologeţi  catolici,  cari  susţin,  că 
vina  pentru  asemenea  sentinţe  (e  vorba  de 
sentinţele  referitoare  la  executarea  ereticilor) 
e  a  se  atribui  incviziţiunii  lumeşti  (civile), 
ori  aceia  cari  admit,  că  biserica,  făcând 
concesiuni  spiritului  timpului,  în  această 
chestiune  ar  fi  trecut  limitele  drepturilor 
sale  —  au  rătăcit  dela  calea  adevărului » 
(pag.  183  şi  urm.).  îutr’alt  loc  (pag.  190  şi 
urm.)  susţine  că  ereticii  şi  apostaţii  trebuesc 
readuşi  la  credinţă  cu  puterea. 

Lepicier  e  profesor  de  dogmatică  la  in- 
siitutul  de  propaganda  fide,  consultor  al 
congregaţiunei  sacramentelor,  al  congrega- 
ţiunei  de  propaganda,  al  congregaţiunii  stu¬ 
diilor,  membru  al  comisiunii  papale  a  Bi¬ 


bliei  şi  al  comisiunei  instituite  în  anii  din 
urmă  de  papa  pentru  reforma  dreptului  ca¬ 
nonic,  prin  urmare  e  membru  a!  celor  mai 
însemnate  instituţii  papiste  şi  un  om  de  în¬ 
credere  al  papei. 

Părerile  unei  celebrităţi  atât  de  mari 
a  bisericii  papiste,  nu  puteau  rămânea  fără 
răsunet;  ele  au  ajuns  în  publicitate  şi  an 
dat  ocazie  unei  discuţii  aprinse.  Ziarele 
catolice  din  Germania,  ca  «Kolnische  Volks- 
zeitung»,  şi-au  dat  silinţa  să  scuze  pe  ne¬ 
împăcatul  dogmatist  cu  aceea,  că  e  un 
«Stubengelehrter»,  care  trăeşte  cu  sufletul 
tot  în  veacul  al  Xill-lea.  Dar  şi-au  găsit 
omul:  paterul  Lepicier  nu  s’a  dat  învins,  ci 
a  publicat  în  contra  criticilor  săi  o  broşură 
întitulată  « Thaumaste  Metamorphosis».  în 
această  nostimă  broşură,  îşi  exprimă  mai 
întâi  regretele  sale,  că  presa  catolică  n'a 
ignorat  cu  desăvârşire  pe  «cânii  cari  urlă» ; 
spune  apoi  că  cartea  sa  a  fost  scrisă  numai 
pentru  uzul  şcoalelor  teologice  şi  de  aceea 
a  folosit  limba  latină.  Această  măsură  de 
precauţiune  a  întrebuinţat-o,  spune  el,  fiindcă 
ştia  că  ■! dreptul  biserică  de  a  ucide  este  o 
teză  care  jigneşte  sentimentalismul  holnav 
de  astăzi  şi  afară  de  aceasta,  mulţi  catolici, 
cari  însă  sunt  infirmi,  nu  voesc  să  audă 
vorbindu-se  despre  o  asemenea  prerogativă 
a  bisericei  lor».  în  ce  priveşte  fondul  che¬ 
stiunii,  îi  răspunde  ziarului  «Kolnische  Volk- 
zeitung»,  că  el,  ce  e  drept,  trăeşte  încă  tot 
în  veacul  al  Xill-lea,  dar  ştie  totuş  că  noi 
trăim  astăzi  «în  sfatul  pariietic  de  drept». 
«  Una  nu  exchide  pe  cealaltă..  De  fapt  noi 
trăim  în  statul  paritetic  de  drept,  dar  acesta 
nu  poate  să  fie  idealul  unui  catolic,  mai 
ales  nu,  din  punctul  de  vedere  al  dreptului. 
Căci  biserica  îşi  susţine  şi  astăzi  drepturile 
pe  cari  le-a  avut  în  evul  mediu,  cu  toate 
că  de  fapt  şi  pentru  moment  nu  şi-le  poate 
validitâ,  iar  statul  are  datorinţele  pe  cari  Ic-a 
avut  în  evul  mediu  faţă  de  biserică,  deşi 
astăzi  de  fapt  nu  le  mai  recunoaşte.  Astfel 
un  lucru  poate  să  fie  «venim  de  facto»  şi 
«falsum  de  iure»  (pag.  27  şi  28)».  Ce  poate 
urmă  de  aici,  va  înţelege  acela  care  cu¬ 
noaşte  latitudinea  acelor  teze  şi  stările  din 
evul  mediu. 

Doctrina  despre  uciderea  ereticilor  şi-o 
apără  dogmatistul  institutului  de  propaganda 
fide  făcând  provocare  la  Bonomelli,  Mon- 
sabre,  Taparelli  şi  Ia  iezuitul  Billot  (şi  mai 

rău)!  îndeosebi  acest  din  urmă,  o  mare 
lumină  a  curiei  papale,  susţine  în  scrierea 
sa  «De  Ecclesia  Ckristh  aceeaş  părere  de¬ 
spre  uciderea  ereticilor,  ca  şi  Lepicier. 
Foarte  interesante  sunt  subtilităţile  prin 
care  Lepicier  cearcă  să  atenueze  încâtva 
barbaria  doctrinei  sale  prin  aceea,  că  bi¬ 
serica  nu  trebue,  ci  numai  poate,  adecă  are 
dreptul  să  ucidă  pe  eretici,  dar  de  acest 
drept  face  uz  când  ea  aîlă  de  bine.  Aşa 
spre  pildă,  în  Germania,  «unde  grasează 
molima  protestantă  într’un  mod  atât  de 
înspăimântător,  e  mai  consult  să  conver¬ 
tească  pe  eretici  punându-le  în  prospect 
şi  promiţându-le  remuneraţii,  decât  prin 
ameninţări  cu  pedepse ».  Destoinic  apostol! 

De  încheiere,  o  constatare :  scrierile  «cla¬ 
sice*  ale  unui  asemenea  «teolog  creştin» 
le  cetesc  şi  lecţiile  lui  le  ascultă  şi  tinerii 
români,  cari  îşi  fac  studiile  Sa  Roma,  în 
institutul  de  propaganda  fide.  Care  spirit 
ucide  ? 

Lămuririle  acestea  le-am  dat,  fiindcă 
ni-s’au  cerut  şi  ca  să  arăt,  că  dacă  te  apuci 
să  critici  cu  dispreţ  stările  din  alte  biserici, 
trebue  să  grijeşti  mai  întâiu  ca  să  fie  foarte 
curat  la  tine  acasă.  N.  B. 

4 

Dr.  Miron  M.  Callnescu,  arhiman¬ 
dritul  şi  vicarul  consistorului  arhidiecezei 
ort.  a  Bucovinei  a  răposat  în  Cernăuţi. 
Răposatul  a  fost  unul  din  oamenii  mai  de 
seamă  ai  bisericei  şi  poporului  românesc 
din  Bucovina,  aşa  încât  moartea  lui  a  fost 
însoţită  de  un  adânc  regret.  «Viitorul»  îi 
apreciază  personalitatea  şi  meritele  prin 
următoarele  cuvinte  : 

«Vieaţa  răposatului  arhimandrit  stă  îna¬ 
intea  noastră  ca  o  carte  deschisă,  în  care 
putem  ceti  cu  toţii.  In  cartea  aceasta  putem 
află  ce  a  fost  arhimandritul  Calinescu  ca 
om,  ca  preot,  ca  învăţător  de  religiune  şi 
profesor  de  teologie,  ca  consilier  şi  arhi- 
mandritconsistorialşi  ca  fiu  al  neamului  său. 

Ca  om  s’a  distins  arhimandritul  Cali¬ 
nescu  prin  agerimea  spiritului  şi  bunătatea 
inimei  sale,  prin  muncă  neobosită,  împli¬ 
nire  conştiinţioasă  a  tuturor  obiigămintelor 
sale  şi  prin  experienţă  vastă.  El  eră  un 
bărbat  prudent  şi  înţelept,  un  caracter  firm 
şi  onest.  Nu  cunoştea  vicleşug,  nu  căută 
onoruri  şl  foloase  materiale.  El  credea  în 


idealurile  sale  şi  de  aceea  le  şi  urmărea 
cu  energia  vrednică  de  toată  lauda. 

Ca  preot  era  arhimandritul  Miron  un 
învăţăcel  vrednic  al  Domnului.  Cine  l-a 
văzut  stând  lângă  sf.  altar  şi  plinind  servi¬ 
ciul  divin  trebuiă  numai  decât  să  admire 
seriozitatea  cea  sfântă  şi  pietatea  cea 
adâncă,  cu  care  servea  el  Domnului.  Plin 
de  frica  lui  Dumnezeu  pururea  îi  eră  aminte 
de  împlinirea  obiigămintelor  sale  preoţeşti, 
pururea  de  ţinerea  şi  păzirea  strictă  a  cre¬ 
dinţei,  pe  care  O  aveâ  în  vedere  la  toate 
întreprinderile  sale,  de  ea  se  lăsă  condus 
în  toate  lucrurile  sale.  Ca  preot  adevărat 
arhimandritul  Calinescu  în  totdeauna  a  ma¬ 
nifestat  dragoste  sinceră  faţă  de  toţi  cu 
cari  a  intrat  în  contact.  Mai  ales  faţă  de  cei 
săraci  şi  nevoiaşi  era  el  plin  de  îndurare. 
Pe  mulţi  i-a  sprijinit  cu  ajutoare  materiale, 
ără  ca  lumea  cea  mare  să  fi  ştiut. 

Ca  învăţător  de  religiune  Înalt  Prea 
Cuvioşia  Sa  a  ştiut  prin  propunerea  fru¬ 
moasă  şi  interesantă  a  adevărurilor  divine, 
prin  împlântarea  sentimentelor  religioase 
în  inimele  elevilor,  prin  seriozitate  salu¬ 
tară  şi  punctualitate  exemplară  a  da  tine¬ 
retului  ortodox  încredinţat  conducerii  lui 
o  creştere  adevărat  religioasă,  crescându-ne 
un  număr  mare  de  bărbaţi  cu  credinţă 
firmă,  cu  dragoste  sinceră  cătri  biserica 
noastră  strămoşească.  Şi  ca  profesor  de 
teologie  el  s’a  probat  ca  un  crescător  distins 
al  elevilor  săi,  ca  un  amic  sincer  al  lor  şi 
ca  un  învăţător  cu  tact  deosebit  şi  inimă 
bună.  In  privinţa  ştienţifică  arhimandritul 
Calinescu,  când  a  fost  numit  profesor  or¬ 
dinar  pentru  teologia  morală,  a  aflat  puţin 
prelucrat  terenul  acesta  şi  cu  recunoştinţă 
trebue  să  remarcăm  că  el  a  fost  aproape 
cel  dintâi  care  a  pus  bază  şi  pentru 
aceasta. 

Iară  ca  consilier  consistorial  şi  arhi¬ 
mandrit  de  scaun  eră  Înalt  Prea  Cuvioşia 
Sa  un  bărbat,  care  a  ştiut  să  ocupe  locul 
său  in  modul  cel  mai  bun  şi  cu  toată 
demnitatea,  cum  nu  se  mai  poate  astfel. 
In  aceste  poziţii  înalte  el  şi-a  sacrificat 
toate  puterile  intelectuale,  morale  şi  fizice 
numai  binelui  bisericii  noastre  drept  mă¬ 
ritoare  Pentru  binele  acestei  biserici  arhi¬ 
mandritul  Calinescu  a  lucrat  în  consistor 
peste  30  de  ani  cu  o  sit'guinţă  rară,  con- 
ştienţios  şi  cu  o  acurateţă  exemplară.  Nici  o 

acţiune  organizatorică  de  o  importanţă  mai 
mare  nu  s’a  făcut  în  consistor  fără  concursul 
lui  valoros. 

Iti  urmă  ca  fiu  credincios  al  neamului 
său  el  a  lucrat  din  răsputeri  pentru  binele 
lui  atât  pe  terenul  cultural  cât  şi  pe  cel  po¬ 
litic.  Pururea  îi  eră  aminte  a  promova 
cultura  poporului  său  şi  a  apăra  drepturile 
lui,  luptându-se  pentru  aceste  în  decursul 
vieţii  sale  întregi.  Nu  eră  o  acţiune  mai 
importantă  a  naţiunii  noastre,  ia  care  el 
să  nu  fi  participat.  Îndeosebi  ca  secretar 
şi  mai  apoi  vicepreşedinte  al  «Societăţii 
pentru  cultura  şi  literatura  română  în  Bu¬ 
covina»  arhimandritul  Calinescu  a  desvoltat 
o  activitate  rodnică  şi  plină  de  devotament. 

Pătruns  de  adevărul  că  dela  creşterea 
bună  a  tineretului  şcolar  depinde  in  mare 
parte  viitorul  unui  popor,  lnait  Prea  Cu- 
vioşia  Sa  chiar  în  anul  1872  a  înfiinţat  un 
internat  de  băieţi  român',  conducându-1  cu 
multă  circumspecţiune  în  spirit  naţional 
până  la  desfiinţarea  lui  în  anul  1876. 
Dragostea  sinceră  cătrâ  neamul  său  i-a 
atras  pe  terenul  politic,  pe  care  peste  30 
de  ani  era  activ,  duşmănia  politică  a  Ru¬ 
tenilor.  Totdeauna  însă  a  ştiut  arhiman¬ 
dritul  Calinescu  a  se  purtă  faţă  de  duşmanii 
săi  politici  aşa,  că  chiar  ei  au  trebuit  să  1 
stimeze  ca  pe  un  bărbat  demn  în  toată 
privinţa,  ca  un  luptător  energic  şi  desin- 
teresat  pentru  interesele  bisericii  şi  ale 
neamului  Său  şi  totdeauna  să  recunoască 
superioritatea  iui. 

Întreaga  ţară  jeleşte  în  răposatul  arhi¬ 
mandrit  Calinescu  pierderea  unei  din  cele 
mai  marcante  personalităţi,  neamul  româ¬ 
nesc  pe  unul  din  cei  mai  devotaţi  fii  ai 
săi,  preoţi  mea  pe  un  conducător  drept  şi 
obiectiv  şi  pe  un  conlucrător  model.  Deie 
Domnul,  ca  golul  care  l-a  cauzat  moartea 
repausatului,  să  fie  suplinit  de  un  bărbat 
al  neamului  nostru  în  care  să  se  restrângă 
măcar  unile  din  calităţile  alese  ale  râpau- 
satului  arhimandrit  Calinescu;*, 

• 

Un  frumos  exemplu.  Dintre  mul¬ 
tele  şi  frumoasele  producţii  scrise  de  păr. 
Agâibiceanu  cu  ocaziunea  acestor  sf.  săr¬ 
bători,  atragem  atenţiunea  cetitorilor  noştri 
asupra  «Cetind  vieaţa  sf.  Monica»  publi¬ 
cată  în  «Unirea»  Nrui  1. 


«în  zilele  noastre  de  superficialitate, 
când  fiecare  ne  lăsăm  robiţi  de  aparenţele 
deşarte  ale  vieţii,  simţi  o  adâncă  bucurie, 
dacă  din  când  în  când,  poţi  să  te  cobori 
în  tainele  unui  frumos  suîiet  omenesc.  Nu 
numai  că  e  o  recreare  în  mijlocul  sbuciu- 
mului  neîntrerupt  ce  ne  chinue  vieaţa  zi 
de  zi,  ci  şi  o  întărire  a  conştiinţii  noastre, 
o  luminare  a  simţâmintelor  bune,  cari  încă 
nu  ne-au  perit  cu  totul  din  suflet».  Vor¬ 
beşte  apoi  de  sufletul  adevăratei  mame  şi 
trece  la  puţina  grije  ce  se  pune  astăzi  pe 
educaţia  morală  a  copiilor:  «într’adevâr  e 
uimitor  cum  astăzi  ne  interesăm  de  tot  vii¬ 
torul  material  al  fiilor  noştri  numai  de  mo¬ 
ralul  lor  foarte  puţin,  sau  de  loc.  Acum 
de  sărbători  de  pildă,  se  întorc  pe  la  ve¬ 
trele  părinteşti  tinerii  dela  licee,  dela  uni¬ 
versitate  chiar.  Noi  ne  îngrijim  de  cu  buttă 
vreme  să  le  trimitem  bani  de  drum,  şi 
aşteptându-i  ne  temem  de  un  singur  lucru : 
să  nu  ne  aducă  note  rele  în  atestatele  lor. 
Ne  mai  bucurăm  apoi  dacâ-i  vedem  de¬ 
stul  de  sănătoşi  trupeşte.  Ni-se  pare  că 
dacă  aduc  note  bune  şi  ne  par  sănătoşi, 
nu  numai  ei,  ci  şi  noi  ne-am  împlinit  da- 
torinţa.  Mai  departe  nu  căutăm,  vedem  de 
acum  strălucitul  lor  viitor.  Nu  ne  gândim 
că  un  obiceiu  râu,  o  depravare  timpurie 
poate  să  le  roadă  în  ascuns  sufletele  şi 
să-şi  întunece  astfel  pentru  totdeauna,  vii¬ 
torul*.  Recomandă  apoi  mamelor  idealul 
sf.  Monica. 

Cât  dc  mult  ar  preţui  mamele  de  astăzi 
într’adevăr  pe  acest  mare  scriitor  al  nostru, 
dacă  şi-ar  întocmi  vieaţa  şi  sufletul  după 
idealul  măreţ  prezentat  de  el  atât  de  frumos. 
* 

Dai1  de  Crăciun.  De  sf.  sărbători  toate 
ziarele  şi  revistele  noastre  au  apărut  îm¬ 
bogăţite  şi  înfrumseţate.  Au  îmbrăcat  vest¬ 
mântul  alb  de  sărbătoare.  N  e  bucurăm  de 
aceasta  întrecere  nobilă  şi  frumoasă.  Toţi 
scriitorii  noştri  şi-au  împărtăşit  plusul  su¬ 
fletesc  al  lor  şi  celorlalţi. 

Toate  chestiunile  mari  şi  mici,  aproape 
tot  ce  s’a  scris,  a  fost  adus  în  legătură  cu 
momentul  măreţ,  divin.  Judecata  omenească 
s’a  apropiat  mai  mult  de  Duhul  dumne- 
zeesc  al  Evangheliei.  Şi  cât  de  frumoasă  e 
calea  aceasta.  Cu  ce  plăcere  guşti  aceste 
producţii  ţinute  în  tonul  pacinic,  înălţător 
de  suflete  şi  «duios  de  dulce»  al  Evanghe- 


liei  celui  născut  din  Fecioara.  Iată  firul 
roşu,  care  ar  trebui  tors  şi  mai  departe 
fără  întrerupere. 

-  Pe  pământ  pace  şi  între  oameni  bună- 
voire».  Un  farmec,  care  ne-a  răpit  cu  totul  a 
aşezat  aceste  cuvinte  sfinte  în  toate  sufletele. 

Pe  un  moment,  au  dispărut  toate  cer¬ 
tele  şi  neînţelegerile  mărunte.  Preocupările 


personale,  urite,  au  dispărut  ca  prin  mi¬ 
nune  şi  locul  lor  le-a  luat  principiile  să¬ 
nătoase,  îndrumătoare  şi  ducătoare  la  scop. 
Ne  bucurăm  de  aceasta  linişte,  care  s’a 
coborît  peste  noi. 

Să-i  facem  loc  în  inimile  noastre,  ca 
să  nu  dispară  iar,  spre  răul  nostru. 

însă  —  durere  —  răul  se  continuă. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Februarie. 

Miercuri  în  1  Februarie  ia  vecernie:  După  binecuvântare,  după  psalmul  obici¬ 
nuit  de  seara  şi  după  ectenia  cea  mare  de  începere  strana  cântă  pe  melodia  glasului 
1  '  Doamne  strigat-am»  cu  8  stihiri  ale  mineiului  (sunt  4,  dar  se  repetează)  şi  cu  «mă¬ 
rire,  —  şi  acum,  —  Să  se  deschizi  uşa  ceriului  astăzi»,  tot  din  mineiu.  Preotul  face  apoi 
Vohodul,  iar  după  ^înţelepciune  dreaptă»  dela  el,  strana  ceteşte  imnul  de  seara  «Lu¬ 
mină  lină»,  cântă  prohimenul  zilei  din  octoic  şi  ceteşte  şi  cele  trei  paretnii  ale  niine- 
iului.  Terminate  acestea,  preotul  zice  ectenia  «să  zicem  toţi»,  iar  strana  ceteşte  imnul 
«învredniceşte-ne  Doamne».  După  ectenia  celor  6  cereri  «să  plinim  rugăciunile  noastre 
cele  de  seara  Domnului»,  urmează  pe  melodia  tropariului  glasului  7  stihoavna  mineiului 
cu  stihurile  ei  şi  pe  melodia  antifonului  glasului  8  «mărire,  şi  acum,  Cel  ce  se  poartă 
pe  Heruvimi».  «Acum  slobozeşte,  Sfinte  Dumnezeule,  Prea  sfântă  Treime,  Tatăl  nostru». 
După  vosglasul  acestuia,  strana  cântă  de  3  ori  troparul  praznicului  «Bucurate  ceeace 
eşti  cu  dar  dăruită»  odată  singur,  odată  cu  «mărire»  şi  odată  cu  «şi  acum».  Otpustul 
ca  de  obiceiu. 

Joi  în  2  Februarie.  întâmpinarea  domnului  nostru  Isus  Chrlstos,  când  l-a  luat 
Simeon  în  braţele  sale.  La  utrenie:  Preotul  dă  binecuvântarea  şi  strana  ceteşle  psalmii 
de  dimineaţa.  După  ectenia  cea  mare  de  începere,  cântăm  pe  melodia  tropariului  dela 
glas  1  «Dumnezeu  este  Domnul»  de  4  ori  şi  tropariul  praznicului,  aşa  cum  s’a  cântat 
la  încheierea  vecerniei.  Urmează  apoi  ectenia  mică  şi  sedelnele  mineiului  cu  ectenie 
între  ele.  Imediat  după  seria  a  Il-a  de  sedelne  strana  cântă  Polileiil  cu  pripelele  prazni¬ 
cului.  Terminate  acestea,  preotul  iarăşi  zice  o  ectenie  mică  cu  vosglasul  «că  s’a  bine¬ 
cuvântat  împărăţia  Ta»,  iar  strana  cântă  sedealna  Polilcului  «Prunc  te-ai  născut  pentru 
mine,  Celce  eşti  vechiu  de  zile»  cu  «mărire,  şi  acum»  apoi  antifonul  glasului  4  dela 
praznice  cu  prohimenul  mineiului  «Pomenî-voi  numele  Tău  întru  tot  neamul  şi  neamul  • 
cu  stihul  lui,  «Toată  suflarea»,  evangelia  utreniei  «In  vremea  aceea,  era  un  om  în  Ieru¬ 
salim,  anume  Simeon»,  psalm  50  «mărire,  Pentru  rugăciunile  Născătoarei  de  Dumnezeu, 
Milostive  curăţeşte  mulţimea  greşalelor  noastre»,  «şi  acum»,  tot  aceasta,  după  stihul 
•  Milueşte-mă  Dumnezeule»  şi  după  stihira  pe  glas  6  «Să  se  deschiză  uşa  ceriului  astăzi» 
urmează  catavasiile  praznicului.  La  peasna  a  3-a  după  ectenie  mică  se  cântă  pe  melodia 
antifonului  glasului  4  sedealna  «In  munteie  Sinaii  de  demult  a  văzut  Moise»  cu  «mă¬ 
rire,  şi  acum»,  iar  la  peasna  a  6-a  condacul  şi  icosul  mineiului.  Pesnei  8  îi  premerge 
stihul  «să  lăudăm,  bine  să  cuvântăm»,  iar  la  peasna  a  9-a  în  loc  de  «Ceeace  eşti  mai 
cinstită»  cântăm  pripelele  praznicului.  După  această  peasnâ  preotul  zice  ectenie  mică, 
iar  strana  cântă  de  trei  ori  sfetilna  praznicului,  odată  singură,  odată  cu  «mărire»  şi  odată 
cu  «şi  acum»  Hvalitele  mineiului  cu  «mărire,  şi  acum,  Cel  ce  bine  ai  voit  pe  mâni 
Bătrâneşti»  şi  pe  melodia  tropariului  glasului  6  doxologia  cea  mare. 

La  liturgic:  Fericirile  pe  tropariul  glasului  3  cu  «mărire,  Cel  ce  după  adevăr 
ai  purtat  chipul  Celui  ce  te-a  născut  mai  nainte  de  veci»,  «şi  acum,  Pe  cel  ce  se  în¬ 
chină  Ţie,  Fiului  celui  de  sus»  dela  peasna  a  6-a  a  canonului.  In  loc  de  «Cuvine-se  cu 
adevărat»  cântăm  Irmosul  praznicului,  iar  la  priceastnă  «Păharul  mântuirii  voi  lua». 

Sâmbătă  în  4  Februarie  la  vecernie:  Preotul  intrând  în  altariu  şi  luându-şi 
epitrahilul  dă  binecuvântarea,  iar  strana  ceteşte  psalmul  de  seara.  După  ectenia  cea 
mare  de  începere  cântăm  pe  melodia  glasului  3  «Doamne  strigat-am*  cu  10  stihiri  şi 
anume  6  din  octoic  ale  glasului,  şi  4  din  Triod  şi  cu  «mărire,  Şezut-a  Adam  în  preajma 
raiului  şi  de  goliciunea  sa  plângând  se  tânguiâ*  pe  glas  6  din  triod  «şi  acum»  dog¬ 
matica  glasului  3  din  octoic.  Vohod,  «Lumină  lină»,  ectenia  «să  zicem  toţi»,  «învred- 
niceşte-ne  Doamne»  ectenia  celor  6  cereri  «să  plinim  rugăciunea  noastră  de  seara  Dom¬ 
nului  şi  stihoavna  glasului  3  din  octoic,  cu  «mărire,  Scosu-s’a  Adam  din  raiu»  din  triod 
şi  <şi  acum»  dogmatica  stihoavnei  uela  prazicul  «întâmpinarea  Domnului».  «Acum  slo- 
bozeşle.  Sfinte  Dumnezeule,  Prea  sfântă  Treime,  Tatăl  nostru».  După  vosglasul  acestuia 
din  urmă  strana  câmă  tropăitul  învierii  a  glasului  3  «mărire»  tropariul  praznicului  «şi 
acum»  bogorodicina  tropariului  acelui  glas,  pe  care  s’a  cântat  tropariul  praznicului,  iar 
preotul  face  obicinuita  încheiere. 

Duminecă  în  5  Februarie  muceniţa  Agatia,  Dumineca  lăsatului  de  brânză- 
Evangelia  dela  Matei  „Zis-a  Domnul,  de  veţi  iertă  oamenilor  greşalele  lor“  glas 
3  voscr.  3.  La  utrenie.  începutul  cu  binecuvântare  dela  preot  şi  cu  cetirea  psalmilor 
de  dimineaţa  dela  strană.  După  ectenia  cea  mare  strana  cântă  pe  melodia  tropariului 
glasului  3  «Dumnezeu  este  Domnul»  de  4  ori  şi  iroparele  dela  încheierea  vecerniei,  cu 
singura  deosebire,  că  al  învierii  se  cântă  de  2  ori.  După  ectenie  dela  preot,  cântăm 
cele  două  grupe  de  sedelne  din  octoic  cu  ectenie  mică  între  ele  şi  imediat  după  acestea 
Polileul  cu  psalmul  de  tânguire  «La  rîul  Babilonulni,  acolo  am  şezut  şi  am  plâns»  şi 
troparele  învierii  «Soborul  îngeresc»,  Ectenie  mică,  ipacoiul  şi  antifoanele  glasului  3, 
evangelia  utreniei  a  3-a.  «învierea  lui  Christos»  şi  psalm  50  cu  stibirile  de  pocăinţă. 
Catavasiile  praznicului  «întâmpinarea  Domnului».  La  peasna  a  3-a,  sedelnele  triodului 
şi  condacul  şi  icosul  praznicului,  la  peasna  a  6-a  condacul  şi  icosul  triodului.  Pesnei  8 
îi  premerge  stihul,  să  lăudăm,  bine  să  cuvântăm  »,  iar  pesnei  a  9-a  cântarea  Născă¬ 
toarei  de  Dumnezeu  «Măreşte  suflete  al  meu,  Ceeace  eşti  mai  cinstită».  După  ectenie. 
mică  urmează  sietilna  învierii  mărire  a  triodului  «şi  acum»  a  praznicului.  Hvalifele 
cu  5  stihiri  din  octoic  şi  3  din  Triod.  «Mărire,  Sosit-a  vremea,  începătura  luptelor  celor 
duhovniceşti»,  «şi  acum.  Prea  binecuvântată  eşti»  şi  doxologia  cea  mare,  acestea  din 
urmă  pe  melodia  tropariului  glasului  3.  La  liturgie  în  loc  de  «Cuvine-se  cu  adevărat» 
cântăm  irmosul  praznicului. 

Sâmbătă  în  11  Februarie  la  vecernie:  La  «Doamue  strigat-am»  se  pun  10  sti¬ 
hiri,  6  din  octoic  ale  glasului  4  şi  4  din  triod.  «Mărire,  Strălucit-a  darul  adevărului,  cel 
ce  s’a  însemnat  de  demult  întunecat»,  «şi  acum  •  dogmatica  glasului  4. 

La  stihoavnă  cântăm  stihirile  Octoicului  cu  «mărire,  Cei  ce  am  trecut  din  ne¬ 
credinţă  întru  buna  credinţă»  pe  antifon  2  din  Triod  «şi  acum»  bogorodicina  stihoavnei 
glasului  2  din  octoic.  După  «Tatăl  nostru  cântăm  tropariul  învierii  a  glasului  4,  «mă¬ 
rire  tropariul  triodului,  «şi  acum»  bogorodicina  tropariului  glasului  2  «Toate  tainele 
tale  sunt  mai  presus  de  cuget». 

Duminecă  în  12  Februarie  păr.  Meletie  episcopul.  Dumineca  l-ă  din  post, 
Evangelia  dela  loan :  „In  vremea  aceea,  vrea  Isus  să  meargă  în  Galilea“  glas  4 
Voscr.  4  la  utrenie:  La  » Dumnezeu  este  Domnul»  se  pun  troparele  dela  încheierea 
vecerniei  (al  învierii  de  2  ori).  După  caftisme  urmează  sedelnele  octoicului  cu  ectenie 
intre  ele,  troparele  învierii,  ectenie,  ipacoiul  şi  antifoanele  glasului  Toată  suflarea,  evan¬ 
gelia  utreniei  a  4-a,  «învierea  lui  Christos»,  psalm  50,  stihirile  pocăinţei  şi  catavasiile 
triodului.  La  peasna  a  3-a  cântăm  sedelnele  triodului  cu  «mărire,  şi  acum»  iar  ia  peasna 
a  6-a  condacul  şi  icosul  triodului.  După  peasna  a  9-a  cântăm  sfetilna  învierii  a  rîndului 
(a  4  a),  «mărire»,  sfetilna  triodului  «şi  acum»  bogorodicina  ei  tot  din  triod.  La  hvalite 
Punem  5  stihiri  din  octoic  a  glasului  şi  3  din  triod.  «Mărire,  Moise  în  vremea  postului 
a  luat  legea»,  «şi  acum.  Prea  binecuvântată  eşti»  şi  doxologia  cea  mare,  ambele  pe 
antifon  4. 

Sâmbătă  în  18  Februarie  la  vecernie:  La  «Doamne  strigat-am»  stihirile  se  pun 
pe  10;  6  ale  octoicului  (glas  5)  şi  4  ale  triodului.  «Mărire,  Cuvioase,  de  trei  ori  feri¬ 
cite»,  «şi  acum»  dogmatica  glasului  5  din  octoic  «în  marea  Roşie  chipul  miresei».  La 
stihoavnă  cântăm  stihirile  învierii  a  glasului  5  din  octoic  cu  «mărire,  Limba  cea  deş¬ 
teaptă  spre  învăţătură»  din  triod  (antifon  8)  şi  «şi  acum»  dogmatica  stihoavnei  glasului 
8  din  octoic.  După  «Tatăl  nostru»  tropariul  învierii  «Pre  Cuvântul  cel  împreună  fără  de  în¬ 
ceput»,  «mărire,  Luminătorule  al  dreptei  credinţe»  tropariul  triodului,  «şi  acum»  bogoro- 
dicina  tropariului  8  <  Ce!a-ce  pentru  noi  te-ai  născut  din  Fecioară  şi  răstignire  ai  răbdat 
Bunule». 

Duminecă  în  19  Februarie  apostolul  Arhip,  Dumineca  a  Il-a  din  post,  evan- 
gelia  dela  Marcu:  „In  vremea  aceea  întrat-a  Isus  în  Capernaum“  glas  5  voscr  5. 

La  utrenie:  La  «Dumnezeu  este  Domnul»  se  cântă  troparele  indicate  la  sfârşitul  vecer¬ 
niei  (al  învierii  de  2  ori).  După  caftisme  cântăm  sedelnele  octoicului  ca  de  obiceiu  cu 
troparele  învierii  «soborul  îngeresc»  ipacoiul  şi  antifoanele  glasului,  «Toată  suflarea», 
evangelia  utreniei  a  5-a,  stihirile  pocăinţei  şi  catavasiile  Buneivestiri  -  Deschide-voi  gura 
mea».  La  peasna  a  3-a  după  ectenie  se  cântă  condacul  şi  sedealna  triodului  cu  «mă¬ 
rire,  şi  acum,  Primeşte  de  grabă  rugăciunile  noastre  Stăpână»,  iar  la  peasna  a  0-a  se 
pune  condacul  şi  icosul  sfântului  tot  din  triod.  Sfetilna  învierii  a  5-a  «mărire,  Bucură-te 
lauda  părinţilor»,  «şi  acum,  Stăpână,  a  tuturor  Stăpână»  din  triod.  La  hvalite  cântăm  5 
stihiri  din  octoic  afe  glasului  5  şi  trei  din  triod  şi  «mărire,  Celor  ce  umblă  întru  întu- 
nerecul  păcatelor»,  «şi  acum,  Prea  binecuvântată  eşti»  şi  doxologia  cea  mare  (aceste 
din  urmă  pc  tropar  5). 

Sâmbătă  în  25  Februarie  îa  vecernie.  La  «Doamne  strigat-am»  se  cântă  10 
stihiri,  6  din  octoic  ale  glasului  6  şi  4  din  triod  pe  glas  5.  «Mărire,  Christoase  Dum¬ 
nezeul  nostru»  din  triod  «şi  acum»  bogorodicina  glasului  6  din  octoic.  La  stihoavnă 
cântăm  stihirile  învierii  din  octoic  şi  «mărire,  şi  acum»  «Doamne  cela  ce  al  ajutat  în 
război  pe  blândul  David».  După  «Tatăl  nostru»  cântăm  de  nu  este  priveghere  întâi 
tropariul  glasului  «Puterile  îngereşti»  apoi  «mărire,  Mântueşte  Doamne  poporul  Tău» 
«şi  acum,  Gavriil  zicând  Ţie  Fecioară  bucură-te»  bogorodicina  tropariului  glasului  1  şi 
otpust. 

Duminecă  în  26  Februarie  Păr.  Porîîrie  episcopul,  Dumineca  a  IlI-a  din  post 
evangelia  dela  Marcu  „Zis-a  Domnul :  cel  ce  voeşte  să  vie  după  mine“  glas  6 
voscr.  6  la  utrenie:  La  Dumnezeu  este  Domnul»  cântăm  troparele  dela  încheierea 
vecerniei  cu  deosebirea  că  al  învierii  se  cântă  de  2  ori.  Până  după  psalm  50,  slujba  se 
face  regulat  ca  în  toate  Duminecile  de  peste  an  cântându-se  toate  ale  învierii.  După 
acest  psalm  imediat  cântăm  stihirile  pocăinţei,  iar  după  ectenia  «Mântueşte  Doamne 
poporul  Tău  »  cântăm  pe  melodia  tropariului  glasului  1  catavasiile  triodului.  La  peasna 
a  3-a  se  cântă  sedelnele  triodului  pe  tropar  6,  cu  «mărire,  şi  acum»,  iar  la  peasna  a 
6-a  condacul  şi  icosul  triodului.  La  sfetilne  cântăm  întâi  a  învierii,  apoi  «mărire»,  a 
crucii,  «şi  acum»  bogorodicina  ei  ambele  din  triod.  La  hvalite  punem  5  stihiri  din  oc¬ 
toic  a  glasului  6  şi  3  din  triod.  «Mărire,  Domnul  tuturor  ne-a  învăţat  cu  pildă  ca  să 
ne  ferim  de  gândul  cel  măreţ»,  «şi  acum,  Prea  binecuvântată  eşti»  şi  doxologia  cea  mare. 

Când  se  cântă  «Sfinte  Dumnezeule»  dela  doxologie,  preotul  îmbrăcat  în  odăj- 
diile  de  sfânta  liturgie,  procoveţul  pe  care  e  aşezată  de  mai  nainte  sfânta  cruce  şi  în- 
cunjurând  sfânta  masă  ese  pe  uşa  dinspre  miază-noapte  şi  aşează  crucea  pe  tetrapod. 
Preotul  zice  apoi  «Cu  înţelepciune  dreaptă»  şi  cântă  tropariul  «Mântueşte  Doamne  po¬ 
porul  Tău»  de  3  ori,  cădeşte  după  acestea  în  chipul  crucii  tetrapodul  şi  cântând  de  3-ori 
«Crucii  Tale  ne  închinăm  Stăpâne  şi  Sfântă  învierea  Ta  o  cântăm  şi  o  mărim»  şi  făcând 
3  mătănii  sărută  crucea  şi  întră  în  altar.  După  acestea  până  când  credincioşii  sărută  sfânta 
cruce,  strana  cântă  stihirile  triodului  pe  glasurile  indicate  acolo. 

La  liturgie  în  loc  de  «Sfinte  Dumnezeule»  cântăm  «Crucii  Tale  ne  închinăm 
Stăpâne»,  iar  la  priceastnâ  «însemnatu-s’a  peste  noi  lumina  Feţei  Tale,  Doamne». 

Cantor. 


